MLB 9 Innings Rivals Sudah Tersedia Untuk Dimuat Turun Di Android Dan iOS

Penggemar sukan baseball kini boleh mempamerkan kehebatan mereka dalam game terbaru yang dikeluarkan oleh Com2uS, MLB 9 Innings Rivals. Game ini sudah tersedia untuk di-download di peranti Android dan iOS.

<oembed url="https://www.youtube.com/watch?v=I2SIJJc1wEA" width="200" height="113" host="youtube"></oembed>

Com2uS menjanjikan permainan seakan seperti konsol dengan grafik mengagumkan dan enjin permainan yang canggih. Ekspresi muka dan pergerakan pemain telah di-scan menggunakan motion capture technology.

Antara mod yang ada dalam game ini adalah Leagues, Live Matches, dan Ranked Slugger yang kesemuanya boleh dimainkan dalam pilihan single player dan multiplayer.

Tambahan lagi, game ini juga akan menampilkan sistem replay yang membenarkan pemain untuk melihat kembali aksi terbaik mereka dari sudut penonton. Pemain juga boleh bertukar paparan skrin antara portrait dan landscape, bergantung sama ada mereka ingin melakukan home run atau melihat dari arah penonton stadium.

Sebaik sahaja memuat turun game ini, pemain akan mendapat hadiah in-game iaitu dua S-Grade Live Cards, Freddie Freeman dan Xander Bogaerts. Dengan menyelesaikan misi istimewa, pemain boleh mendapat 1500 stars, pek Season S dan sebagainya.

MLB 9 Innings Rivals sudah tersedia untuk dimuat turun di Google Play Store dan Apple App Store.


Dragon Nest 2: Evolution Capai 3 Juta Pre-Register

Dragon Nest 2: Evolution telah merekodkan lebih 3 juta pre-register menjelang perlancaran versi penuh pada 20 Julai ini.

Menjelang perlancaran nanti, pemain akan dapat bermain acara The Grand Dragon Hunt dan akan cuba untuk menumpaskan pelbagai raksasa laut.

Sebelum bertembung dengan raksasa laut ini, pemain perlu menyelesaikan misi bagi setiap dungeon. Pemain perlu menyelesaikan puzzle, mencari jalan keluar dari maze yang mengelirukan, dan berinteraksi dengan NPC.

Pre-register kini tersedia di Apple Store, Google Play, Huawei App Gallery dan Samsung Galaxy Store dan Oppo Store.

Dragon Nest 2: Evolution adalah sebuah permainan bergenre MMORPG, dibuat oleh Shengqu Games dan diterbitkan Level Infinite. Permainan ini bakal tersedia pada 20 Julai di peranti Android dan iOS.


Tidak Lagi Dipasarkan, Friday The 13th: The Game Tawarkan Pemain Ganjaran Bermakna

Gun Interactive selaku developer Friday the 13th: The Game mengumumkan bulan lepas bahawa game ini tidak akan didapati di pasaran akibat perlesenan yang telah tamat. Untuk itu, developer akan memberi tawaran menarik kepada para pemain game ini.

Menerusi Twitter rasmi game itu, pemain dapat merasai tawaran ini bermula 6 Julai ini. Developer mengesahkan kesemua pemain akan dipertingkatkan ke Level 150.

Selain peningkatan level, pemain juga ditawarkan dengan pemberian 30 ‘legendary perk’ yang paling popular, semua ‘Kills’ akan dibuka, serta semua 'Challenge Skull' turut dibuka.

Friday the 13th: The Game akan dibuang daripada kedai dan stor digital pada 31 December 2023. Bagi yang telah mempunyai game ini, mereka boleh bermain sehingga hujung tahun 2024.

Friday the 13th: The Game tersedia di PC, PlayStation 4, Nintendo Switch dan Xbox One.


ZUS Coffee Lancarkan Velvet Crème Poring Latté Bersama Huawei AppGallery Dan Ragnarok Origin

Satu kolaborasi menarik antara Huawei AppGallery, ZUS Coffee dan permainan Ragnarok Origin telah melancarkan minuman Velvet Crème Poring Latté. Minuman edisi terhad ini direka untuk menggabungkan elemen gaming, kopi dan inovasi teknologi.

Rei Xiao, Pengarah Pertumbuhan Perniagaan Ekosistem Mudah Alih, Wilayah APAC Huawei berkata, "Kami sangat teruja untuk bergabung tenaga dengan ZUS Coffee dan Ragnarok Origin dalam kempen ini. Pelancaran Velvet Crème Poring Latté dan peluang untuk pengguna memuat turun Ragnarok Origin dari AppGallery melambangkan komitmen kami untuk menyepadukan teknologi dan gaya hidup. Bersama-sama, kami mencipta pengalaman unik yang menggabungkan kopi dan gaming untuk dinikmati oleh pengguna kami."

Minuman ini juga adalah sebuah tribute kepada satu karakter dalam Ragnarok Origin iaitu Poring. Poring adalah sebuah karakter berbentuk jeli warna merah jambu.

Velvet Crème Poring Latté mempunyai perisa gabungan strawberi, madu dan velvet creme ini. Bagi yang ingin merasai minuman ini, korang perlu cepat dapatkan kerana minuman ini hanya tersedia sehingga 31 Julai ini.

Selain dapat merasai minuman istimewa ini, kolaborasi ini juga memberi tawaran yang menarik untuk pembelian in-app di Huawei AppGallery. Pemain dijemput untuk memuat turun Ragnarok Origin daripada Huawei AppGallery untuk mendapat hadiah eksklusif.

Pek Istimewa dalam permainan untuk perbelanjaan RM500 dan ke atas.

Tumbler edisi terhad, “Original Love” untuk perbelanjaan RM1000 dan ke atas, hanya untuk eWallet.

Tawaran pembelian ini bermula sekarang sehingga 31 Julai 2023 dan tertakluk kepada terma dan syarat.


Kejohanan MPL Brazil Musim Kelima Bermula Pada 8 Julai Ini

Kejohanan MLBB, MPL Brazil Musim Kelima akan bermula tidak lama lagi. Kejohanan ini akan dianjurkan oleh Moonton Games dan sekali lagi ditaja oleh TikTok.

Kejohanan ini akan terbahagi kepada tiga peringkat iaitu Qualifier, Regular Season dan Playoff. Regular Season akan bermula pada 8 Julai dan tamat pada 13 Ogos ini. Kesemua perlawanan Regular Season akan ditentukan dalam format best-of-three.

Enam pasukan teratas akan layak ke peringkat seterusnya iaitu playoff. Format best-of-five akan digunakan untuk semua perlawanan playoff. Grand Finale akan dimainkan dalam format best-of-seven.

Sebanyak lapan pasukan telah mengesahkan untuk menyertai kejohanan ini. Empat pasukan layak secara direct daripada musim keempat manakala empat lagi pasukan perlu melalui qualifier. Berikut adalah

RRQ Akira

Bigetron Sons

DreamMax e-Sports

Malvinas Brazil

Influence Chemin

Team Zeus E-sports

Cyber Hunters

Random Esports

Prize Pool yang ditawarkan adalah sebanyak $40,000 USD. RRQ Akira yang memenanngi MPL Brazil Musim Keempat akan cuba mempertahankan kejuaraan mereka.


Anime Adaptasi Overwatch 2 Ditayangkan Di YouTube Bermula Minggu Ini

Overwatch 2 akhirnya akan di bawa ke siri animasi apabila Blizzard mendedahkan animasi akan ditayangkan bermula minggu ini.

<oembed url="https://www.youtube.com/watch?v=PIYMn8eDskg" width="200" height="113" host="youtube"></oembed>

Animasi ini diberi judul Genesis dan mempunyai tiga episod. Episod pertama akan ditayangkan pada 12 tengah malam ini, 7 Julai di YouTube.

Menerusi trailer yang dikeluarkan, ianya merupakan prequel kepada Overwatch iaitu sekitar Omnic Crisis. Animasi ini akan menampilkan hero Overwatch dalam versi muda seperti Ana, Reinhardt, Reaper dan Torbjorn.

Kesemua tiga episod hanya mempunyai durasi yang pendek. Episod pertama yang berjudul Dawn mepunyai durasi paling pendek iaitu 5 minit 13 saat. Episod kedua, Innocence akan ditayangkan pada 13 Julai dengan masa selama 6 minit 34 saat. Pada 20 Julai, finale akan ditayangkan dengan tajuk Rebirth.

Peminat boleh menonton animasi adaptasi permainan Overwatch 2 ini di YouTube.


Threads, Rival Utama Twitter Kini Tersedia Untuk Muat Turun Di Android dan iOS

Pencabar utama Twitter, Threads oleh Meta telah dilancarkan pada semalam dan pengguna boleh memuat turun aplikasi ini di Google Play Store dan Apple Store sekarang.

Menjadi sebahagian daripada Instagram, pengguna hanya perlu log-in menggunakan akaun Instagram mereka. Di Threads, pengguna akan menggunakan username yang sama di Instagram dan tidak dapat mengubahnya.

Sama seperti Twitter, pengguna boleh memuat naik post, membalas kepada pengguna lain dan like atau merepost mesej. Pengguna Threads juga dapat membawa senarai follower Instagram mereka ke aplikasi ini.

Berbanding dengan Twitter yang menghadkan penulisan sehingga 280 karakter, korang boleh menulis sehingga 500 karakter. Pengguna juga boleh menonton satu video berdurasi maksimum lima minit.

Bagi yang belum memuat turun Threads dan mahu mencuba perkara menarik, korang boleh menggunakan carian di Instagram dan menaip ‘Threads’. Di bahagian kanan carian, korang akan dapati ada satu tiket biru kecil. Dengan menekan tiket itu, satu tiket besar muncul akan muncul dan dalam tiket itu mengandungi gambar dan nama Instagram korang, satu kod QR dan link ke Google Play atau Apple Store untuk memuat turun aplikasi Threads.

Threads menjadi bualan pengguna media sosial baru-baru ini selepas mereka mengancam untuk memboikot Twitter dan menggunakan Threads. Hal ini disebabkan Elon Musk pada Sabtu lepas menetapkan had bacaan kepada pengguna Twitter untuk mengelak ‘data scraping'.


Bandai Namco Umum Permainan Video Jujutsu Kaisen Cursed Clash

Bersama dengan ketibaan musim baru anime Jujutsu Kaisen, peminat manga dan anime ini menerima berita baik apabila sebuah game sedang dibangunkan oleh Byking Inc. Game ini diberikan judul Jujutsu Kaisen Cursed Clash dan merupakan game bergenre fighting 2v2.

<oembed url="https://www.youtube.com/watch?v=OdmEANJLrYs" width="200" height="113" host="youtube"></oembed>

Game ini akan menjadi game Jujutsu Kaisen pertama yang akan keluar di konsol. Jujutsu Kaisen Cursed Clash akan dilancarkan di platform PlayStation 5, PlayStation 4, Xbox Series X/S, Xbox One, Nintendo Switch dan PC melalui Steam.

Cursed Clash akan menggunakan storyline yang sama dengan manga. Yuji Itadori akan bekerjasama dengan karakter lain untuk mempertahankan dunia daripada raksasa yang dikenali sebagai Curses.

Pemain boleh memilih lebih 15 fighter dan mereka perlu bijak memilih pasangan fighter. Sebahagian kombinasi menarik akan menghasilkan serangan tag team dan kombo yang sangat powerful.

Bandai Namco masih belum mengumumkan tarikh perlancaran permainan ini. Peminat perlu menunggu maklumat rasmi jika ingin mengetahui detail berkaitan gameplay dan hari perlancaran.


Ark: Survival Ascended Ditangguhkan Ke Oktober Tahun Ini

Remaster untuk game Ark: Survival Evolved akan ditangguhkan ke bulan Oktober 2023. Berita ini diumumkan developer, Studio Wildcard dalam satu post di forum komuniti.

Remaster yang diberi judul Ark: Survival Ascended ini sepatutnya dilancarkan di PC, PlayStation 5 dan Xbox Series X/S pada bulan Ogos ini. Pelan mereka untuk menutup server game original juga ditangguhkan ke 30 September.

Penangguhan ini adalah akibat masalah yang dihadapi developer dengan enjin permainan yang baru. “Kami mendapati ianya adalah mencabar untuk bekerja dengan Unreal Engine 5.2, tetapi pada masa yang sama, ianya sangat menyeronokkan," kata Studion Wildcard.

Tambah mereka, developer memerlukan lebih banyak masa untuk menambah baik ciri cross-platform antara konsol dengan PC.

Ark: Survival adalah sebuah game bergenre survival yang dipenuhi dinosaur dan haiwan prasejarah yang lain. Game ini dikeluarkan oleh Studio Wildcard pada tahun 2017.


Captain Tsubasa: Ace Kini Tersedia Untuk Akses Awal Di Android

Captain Tsubasa: Ace adalah sebuah game mobile yang kini tersedia untuk akses awal bagi peranti Android untuk beberapa negara. Ianya adalah sebuah game bola sepak dan akan dihasilkan oleh DeNa.

<oembed url="https://www.youtube.com/watch?v=2R3dUHxMMkY" width="200" height="113" host="youtube"></oembed>

Mengadaptasi daripada manga, game ini akan menggunakan storyline yang sama dengan manga. Karakter seperti Tsubasa Ozora, Kojiro Hyuga, Gezo Wakbayashi juga akan membuat kemunculan.

Game ini menyediakan dua mod iaitu Dream League dan Ace Showdown. Di mod Dream League, ianya adalah mod pasukan 11v11 dan pemain akan mengawal keseluruhan  satu pasukan. Berlainan dengan mod Ace Showdown, pemain akan mengawal satu orang pemain dan bekerjasama dengan rakan dalam permainan 5v5.

Tidak seperti game bola sepak yang lain, pemain boleh menggunakan kuasa. Misalnya untuk menjaringkan gol, mereka boleh menggunakan kuasa Swift Shot, Bullet Shot dan Headbutt Strike.

Setakat ini, game ini telah tersedia di peranti Android sebagai akses awal di Indonesia dan Filipina. Pemain dari negara ini boleh memuat turun game ini Google Play Store.


Jujutsu Kaisen Musim Kedua Ditayangkan 6 Julai Ini

Susulan kejayaan siri musim pertama dan filem prequel yang mencatat kutipan memberangsangkan, Jujutsu Kaisen sah akan kembali untuk musim kedua.

<oembed url="https://www.youtube.com/watch?v=O6qVieflwqs" width="200" height="113" host="youtube"></oembed>

Mengenai jalan cerita untuk musim kedua ini, separuh dari siri musim kedua ini akan mnyambung kisah prekuel dan mengadaptasi arc Hidden Inventory/Premature Death. Ianya mengisahkan masa lampau Gojo dan Geto yang kemudian menjadi musuh semasa filem Jujutsu Kaisen 0.

Semasa Anime Expo 2023, editor Shueisha, Ryota Ikeda mendedahkan pelukis asal Gege Akutami akan membantu dalam penghasilan siri ini.

Jika kebanyakan anime akan menghasilkan babak berdasarkan panel dalam manga, Jujutsu Kaisen agak berlainan kerana mereka akan menambah babak baru dan fresh.

CEO bagi Studio Mappa, Manabu Otsuka menjanjikan kepada peminat bahawa mereka dapat melihat 'benda yang belum pernah dilihat daripada karakter Toji Fushiguro.

Musim kedua bagi Jujutsu Kaisen akan mula ditayangkan di Netflix pada 6 Julai ini, tepat pada pukul 10:56 malam.


Hawk Sah Roamer Terbaru RSG MY

Akaun rasmi Instagram RSG MY telah memperkenakan roamer baru mereka selepas peninggalan beberapa pemain kebelakangan ini.

Hawk atau nama sebenarnya Wan Azeemi Wan Rami mempunyai pengalaman bermain untuk pasukan Madness Esports dan 6J. Sebagai persediaan untuk MPL MY Musim ke-10, Hawk akan mengisi ruang roamer yang kosong selepas keluaran Zacus baru-baru ini.

Berdasarkan format MPL sebelum ini, RSG MY akan mempunyai slot jemputan terus. Semoga dengan kehadiran Hawk, RSG MY dapat menempatkan kedudukan tinggi di MPL MY Musim ke-10 nanti.


Gamer’s Paradise: Rancangan Bual Bicara E-sukan dan Industri Permainan

ONE Esports telah berkolaborasi bersama syarikat pelancongan Marriott Bonvoy untuk menghidupkan rancangan bual bicara yang bernama Gamer’s Paradise.

<oembed url="https://www.youtube.com/watch?v=eIP7AY0uA_k" width="200" height="113" host="youtube"></oembed>

Siri ini akan menyiarkan 15 episode yang memberi fokus spesifik kepada konten e-sukan dan industri permainan di negara-negara Asia seperti Indonesia, Japan, Malaysia, Philippines, Korea Selatan, Singapura, Thailand dan Vietnam.

Untuk pengetahuan pembaca, Eri Neeman dan MikaFabs daripada ONE Esport akan mengacara rancangan ini. Sebelum ini, Neeman telah menjadi pengacara bagi banyak liga dan kejohanan e-sukan seperti ESL One Birmingham 2018 dan REV Major. MikaFabs juga pernah mengacara kejohanan antarabangsa untuk pemainan Valorant dan League of Legends: Wild Rift.

Tambahan pula, tetamu jemputannya terdiri daripada antara nama terbesar di industri seperti Teddy iaitu pemain professional League of Legends daripada Korea Selatan. Terdapat juga Kawano iaitu pemain Japan Street Fighter daripada Jepun, seorang cosplayer dan streamer daripada Singapura bernama Kito serta pelbagai lagi nama popular.

Gamer’s Paradise akan disiar di saluran digital ONE Esports di Facebook, Twitch, Youtube, AfreecaTV bermula 4 Julai 2022 pada 8.30pm. Penonton juga digalakkan berinteraksi dalam talian untuk memenangi hadiah dan ganjaran daripada Marriot Bonvoy.


Godzilla Vs Kong 2 Akan Tiba Pada Mac 2024

Baru-baru ini, Godzilla Vs Kong telah mengeluarkan tarikh untuk musim keduanya. Godzilla Vs Kong 2 diberitahu bakal keluar pada 15 Mac 2024. Mereka akan melakukan penggambaran untuk filem ini pada musim panas yang bertempat di Australia.

Filem ini pada awalnya telah ditayangkan pada Mac 2021 dan meraih sebanyak 468.2 juta kutipan. Filem arahan Adam Wingard bersama Stevens sebagai pelakon utama sememangnya adalah satu gabungan yang hebat. Setakat ini, Stevens dikatakan masih memegang watak utama untuk musim kedua manakala barisan pelakon lain masih belum dipastikan.

Kepada yang terlepas mengikuti filem Godzilla Vs Kong, disini kami kongsikan sedikit tentang filem ini. Filem ini mengisahkan tentang 2 raksasa hebat iaitu Godzilla dan Kong. Godzilla merupakan merupakan raksasa daripada Jepun manakala Kong pula daripada Amerika. Kedua raksasa ini sering bertempur untuk memperlihatkan kekuatan masing-masing.

Untuk Godzilla Vs Kong 2, masih belum diketahui tentang jalan ceritanya. Adakah terdapat raksasa baharu yang akan muncul nanti? Sama-sama kita nantikan.


Pendaftaran Kejohanan PUBG Mobile City Tournament Kini Dibuka

Baru-baru ini satu kerjasama telah dimeterai diantara Majlis Olimpik Malaysia (OCM) dan Tencent Games untuk bersama-sama menjayakan PUBG Mobile City Tournament yang mana pendaftaran telah dibuka semalam iaitu 1 July 2022.

PUBG Mobile City Tournament (PMCT) ini merupakan satu inisiatif dari pihak Tencent Games dan Majlis Olimpik Malaysia bagi memperkasakan dan mencari bakat-bakat baru untuk permainan video PUBG Mobile. Baru - baru ini kita dapat melihat permainan video mobile PUBG Mobile diangkat sebagai salah satu acara pingat di SEA Games dan juga ASIAN Games. Ini memperlihatkan yang sukan tradisional dan sukan elektronik boleh bergerak dan dijalankan bersama-sama.

PUBG Mobile City Tournament ini akan dibahagikan kepada empat zon iaitu Zon Tengah, Zon Timur, Zon Selatan dan juga Zon Borneo. Setiap zon akan mempunyai dua peringkat kelayakan iaitu kelayakan Online dan kelayakan Offline.

Untuk Zon Tengah, peringkat kelayakan Online akan bermula pada 16 July dan peringkat kelayakan Offline akan dijalankan pada 23 dan 24 Julai 2023 bertempat di Paradigm Mall, Petaling Jaya.

Zon Selatan pula akan bermula pada 22 Julai 2023 untuk peringkat kelayakan Online manakala peringkat kelayakan Offline akan berjalan di Paradigm Mall, Johor Bahru pada 29 dan 30 Julai 2023.

Untuk Zon Timur, peringkat kelayakan Online akan bermula pada 30 Julai 2022 dan peringkat kelayakan Offline akan bermula 6 Ogos 2022 di Ipoh Parade, Perak. Akhir sekali adalah Zon Borneo yang mana peringkat kelayakan Online akan bermula pada 6 Ogos 2022 dan peringkat kelayakan Offline pula akan berlangsung bermula 13 Ogos 2022 di Surai Sabah, Sabah.

Lima pasukan teratas untuk Zon Tengah dan Zon Timur dan empat pasukan teratas Zon Selatan dan Zon Borneo akan melayakkan diri untuk bertanding di peringkat berkumpulan PMNC. Bagi pasukan yang berminat untuk mencuba nasib, Pendaftaran akan dibuka pada 27 Jun 2022 dengan mendaftar di pautan roadtopmplmy.com

Dengan kembalinya tournament Offline, pihak PUBG Mobile City Tournament menjangkakan kehadiran penonton dan peminat yang tinggi untuk setiap zon. Selepas habisnya PUBG Mobile City Tournament, satu Watch Party akan dijalankan untuk peminat menonton PMPL Fall Split.


Dua Permainan Ikonik Yang Akhirnya Dibawa Ke Nintendo Switch

Baru-baru ini, Nintendo telah mempamerkan Nintendo Direct Mini: Partner Showcase. Showcase ini kebanyakannya mengenai permainan baharu yang akan dikeluarkan di Nintendo Switch. Tetapi terdapat dua permainan amat ikonik yang akan dibawa ke Nintendo Switch.

Pertamanya adalah NieR: Automata The End of YorRHa. Permainan ini asalnya dikeluarkan pada 2017 untuk PC, Playstation dan Xbox. Permainan versi Nintendo Switch ini akan termasuk semua update lepasnya dan juga akan mempunyai skin eksklusif untuk pemain versi Nintendo Switch. Nier: Automata The End of YoRHa akan tersedia untuk dibeli dan dimain pada 6 Oktober 2022.

Kedua pula adalah Portal: Companion Collection. Koleksi ini akan merangkumi Portal 1 dan juga Portal 2. Sebagai tambahan kepada dua permainan Portal, peminat juga akan menerima DLC serba baharu yang masih belum didedahkan. Koleksi ini boleh dibeli bermulai sekarang di Nintendo eShop.


Permainan Remake PAC-MAN WORLD Akan Datang Ke Semua Gaming Platform

PAC-MAN WORLD ialah salah satu permainan Pac-Man 3D terawal yang pernah dibuat. Siri PAC-MAN WORLD telah mendapat dua sekuel dalam masa enam tahun. Tetapi sejak itu, kami tidak pernah mendengar tentang siri ini lagi.

<oembed url="https://www.youtube.com/watch?v=m88oPZTx7rI" width="200" height="113" host="youtube"></oembed>

Itu hanya sehingga baru-baru ini di mana semasa pameran Nintendo Direct Mini: Partner Showcase, Nintendo telah mengumumkan sebuah remake untuk permainan ini bernama PAC-MAN WORLD Re-PAC. Pengeluaran trailer pengumuman ini menunjukkan versi terkini permainan lama tersebut.

Memandangkan bahawa ia adalah remaster permainan yang sedia ada, tidak banyak yang boleh diperkatan selain gaya rupa permainan baru ini sangat cantik. Pastinya peminat siri asal akan menghargai Nintendo untuk membuat remaster ini untuk konsol moden. PAC-MAN WORLD Re-PAC akan tersedia untuk dimainkan di PC, PlayStation, Xbox dan Nintendo Switch pada 26 Ogos 2022.


Mario + Rabbids Sparks Of Hope Akhirnya Menerima Tarikh Keluaran

Baru-baru minggu ini, peminat telah mula membocorkan tarikh keluaran permainan Mario + Rabbids Sparks Of Hope. Nasib baik untuk Nintendo, mereka sudah merancang untuk mengumumkan tarikh keluaran untuk permainan tersebut semasa Nintendo Direct Mini: Partner Showcase.

<oembed url="https://www.youtube.com/watch?v=K0ND9rdE3_I" width="200" height="113" host="youtube"></oembed>

Dalam showcase Mario + Rabbids Sparks Of Hope, Nintendo telah memperkenalkan kita kepada watak-watak dan serangannya dalam permainan ini. Antaranya adalah Mario, Rabbid Rosalina, Rabbid Luigi dan juga Bowser. Showcase ini juga menunjukkan gameplay permainan ini iaitu gameplay berasaskan giliran. Pemain akan mengambil giliran menggunakan tiga watak pemain untuk menyerang musuh.

Mario + Rabbids Sparks Of Hope akan dikeluarkan pada 20 Oktober 2022 di Nintendo Switch. Peminat boleh pre-order permainan ini di Nintendo eShop dengan harga US$60.


Sonic Frontiers Bakal Datang Ke Nintendo Switch

Baru-baru ini, Nintendo telah melangsungkan Nintendo Direct Mini: Partner Showcase. Semasa siaran langsung ini, terdapat banyak permainan yang diumumkan untuk keluaran Nintendo Switch. Salah satu permainan terbesar yang dipamerkan ialah Sonic Frontiers.

<oembed url="https://www.youtube.com/watch?v=RjSTwlFuaxk" width="200" height="113" host="youtube"></oembed>

Walaupun Sonic Frontiers  telah lama didedahkan, trailer keluaran baru untuk Nintendo Switch ini menunjukkan beberapa footage baru. Antara pendedahan terbesar yang kami dapat dalam trailer adalah mengenai Zon Cyberspace.

Malangnya, tarikh tetap keluaran Sonic Frontiers untuk Nintendo Switch belum ditentukan.


Square Enix Akan Keluarkan Harvestella November 2022

Square Enix telah memperkenalkan permainan simulasi hidup dan menanam baru mereka iaitu Harvestella ketika Nintendo Direct Mini 2022. Peminat cozy games seperti Stardew Valley dan Animal Crossing akan pasti suka permainan tenang ini.

<oembed url="https://www.youtube.com/watch?v=0l3PUZdFVnI" width="200" height="113" host="youtube"></oembed>

Menurut sinopsisnya, dunia Harvestella adalah permulaan selepas baru berlakunya bencana alam. Terdapat musim yang bernama “Quietus” dimana ciptaan alam mati dan manusia tidak boleh keluar rumah.

Di keluaran trailer Jepun Harvestella baru-baru ini, grafiknya mempunyai rupa samar-samar seperti gabungan Genshin Impact dan Final Fantasy. Ia menunjukkan aktiviti tanaman dan juga eksplorasi yang boleh dibuat dalam permainan.

Pemain boleh melawati lokasi seperti Holy Capital Argene, Lethe Village, Nemea Town, dan Seaside Town Shatolla untuk membuat kawan dan melawan musuh. Tambahan pula, pemain boleh memilih kelas seperti pahlawan, ahli sihir atau Shadow Walker.

Harvestella akan dikeluarkan di Nintendo Switch dan PC di Steam pada 4 November 2022.


VALORANT Masters: Pasukan Paper Rex Mewakili Asia Tenggara

Baru-baru ini, Paper Rex telah berjaya mengalahkan pasukan seperti Alter Ego, Bleed Esports dan pelbagai lagi di Valorant Challengers Pentas Kedua APAC 2022. Dengan ini, mereka telah menjuarai kejohanan ini buat kali kedua.

Pasukan Singapura ini telah mendominasi dunia esukan Valorant di Asia Tenggara dengan kemenangan sebanyak 6 kali di pelbagai kejohanan Valorant SG/MY. Paper Rex terdiri daripada pemain hebat Indonesia dan seorang pemain Malaysia iaitu d4v4i atau nama sebenarnya Khalish Rudyaidee.

Tambahan pula, mereka mendapat tempat untuk bertanding di VALORANT Masters di peringkat antarabangsa. Pasukan yang terlibat terdiri daripada Fnatic, FunPlus Phoenix, Guild Esports, DRX, XSET, OpTic Gaming, Xerxia, Northeption, Leviatan, LOUD dan pemenang Playoff LATAM vs BR buat masa akan datang.

Tahun ini, VALORANT Masters 2022 akan diadakan di Copenhagen, Denmark bermula 10 Julai sehingga 24 Julai 2022. Para penyokong boleh menonton siaran langsung nanti di akaun rasmi Valorant di Youtube dan Twitch.


Kedudukan Terkini Kejohanan Semi Pro Malaysia

Kejohanan Semi Pro Malaysia atau MSPC 2022 musim pertama telah bermula sejak Mei 2022. Terdapat 14 pasukan semi-pro MLBB yang sedang bertanding untuk memenangi wang tunai yang berjumlah RM10 000.

Berikut merupakan kedudukan bagi minggu ke-7 untuk hari ke-2:

Untuk hari kedua, pasukan Rahasia telah melonjak ke tempat kedua manakala pasukan Zion MY yang dahulu menduduki tempat keempat jatuh ke keenam. Pasukan yang sudah terkeluar daripada saingan ialah Pasukan Revolta Esports, Reno MLBB dan NSEA.

Team Lemah juga mempunyai rekod bersih tanpa sebarang kekalah selepas mengalahkan pasukan Suhaz Junior semalam dengan skor 2-0.

Nampaknya perlawanan menjadi semakin sengit dengan tarikh Playoff yang semakin hampir. Namun, hanya 7 pasukan akan bersaing di pusingan Playoff di Sungei Wang Plaza bermula 22 Julai sehingga 24 Julai 2022 nanti.


Sonic Origins Menghampakan Peminat

Keluaran Sonic Origins baru-baru ini telah mendapat banyak reaksi negatif daripada peminat Sonic kerana mempunyai banyak masalah dan gangguan semasa bermain. Isu-isu seperti gangguan lompat tahap mengganggu ekspektasi peminat untuk menikmatinya.

<oembed url="https://www.youtube.com/watch?v=0c5CQ9zHum0" width="200" height="113" host="youtube"></oembed>

Bukan itu sahaja, walaupun permainan klasik 16-bit ini dipromosikan untuk keluaran perkakasan moden namun ia tidak mampu berjalan dengan baik pada platform ini. Simon ‘Stealth’ Thomley iaitu ketua Headcannon telah meluahkan keluhannya terhadap pilihan Sega untuk mengeluarkan permainan ini awal.

Beliau menerangkan bahawa masalahnya berpunca daripada jadual keluaran yang membebankan pasukan. Headcanon berkeras untuk melambatkan tarikh keluaran kepada Sega namun ditolak.

Hasilnya, permainan keluaran koleksi Sonic Origins adalah tidak memuaskan.


AjiqTusok Tidak Lagi Bersama Todak

Akaun rasmi Todak bagi divisi Mobile Legends:Bang Bang telah mengumumkan pemergian Muhammad Amirul Raziq atau gelarannya AjiqTusok daripada pasukannya. Beliau lebih dikenali oleh peminat sebagai jurukamera akaun Youtube Todak.

Selain itu, Ajiq juga bermain di posisi Jungler dan merupakan gantian Ciku. Oleh itu, pasukan Todak telah mengucapkan terima kasih atas segala usaha beliau dalam masanya berkhidmat.

Untuk pengetahuan pembaca, AjiqTusok turut menyumbang kepada kemenangan pasukan Todak menjuarai MPL MY Musim ke-9.


Malaysia Naib Juara Di UniPin Ladies Series MYSG Musim Pertama

Rose Ophelia telah meraih keputusan yang baik sepanjang siri UniPin dengan mendapat tempat ketiga di peringkat kumpulan dan menewaskan pasukan Reborn dari Singapura di separuh akhir Upper Match. Tambahan pula, Rse Haniee juga ditempatkan sebagai MVP untuk Playoff hari ketiga.

Namun, mereka ditolak dari tempat johan apabila ditewaskan pasukan Reborn di Grand Final dengan skor 1-4. Tetapi, kedudukan naib johan ini membolehkan pasukan Rose Ophelia untuk membawa pulang RM 2000 dan kelayakan untuk mewakili Malaysia untuk Kejohanan Asia Tenggara ULS.

Tahniah bagi pasukan wakil Malaysia iaitu Rose Ophelia dan Redroses Esport yang telah menduduki tempat naib johan dan ketiga bagi UniPin Ladies Series MYSG Musim Pertama.


Idola Phantasy Star Saga Akan Melabuhkan Tirai

Permainan mobile keluaran Jepun yang bernama Idola Phantasy Star Saga ini telah diperkenalkan secara global pada 2020. Pemberitahuan berita mengenai pengakhirannya telah dikeluarkan 7 bulan selepas penutupan server Jepun pada awal tahun ini.

Idola Phantasy Star Saga merupakan permainan sebahagian daripada francais Phantasy Star. Ia terkenal dengan menggunakan sistem Affinity yang membolehkan pemain memilih jalan Law atau Chaos daripada teori alignment. Pembinaan watak seperti rupa, personaliti dan skil juga adalah berdasarkan pilihan ini.

Tarikh rasmi penutupan permainan ini adalah pada 22 Ogos 2022. Bermula 22 Julai 2022, pemain tidak boleh memuat turut serta membeli item dalam permainan.

Manakala, pemain yang ingin menuntut balik duit daripada pembelian Star Diamond boleh membuat permohonan antara bulan Ogos 2022 sehingga 6 September 2022.


Peringkat Regional: Liga Free Fire Challenger Series Musim Kedua Julai Ini

Liga Free Fire Challenger Series Musim Kedua semakin hampir ke peringkat kemuncaknya. 18 pasukan yang terdiri daripada negara Malaysia, Cambodia, Filipina dan Sri Lanka akan bertarung untuk mendapatkan tempat di Grand Finals bermula 2 Julai 2022 sehingga 24 Julai 2022.

Nama-nama tempatan seperti Orang Esports, Farang, Todak dan pelbagai lagi akan bertanding pada setiap hari Sabtu dan Ahad pada 1 petang nanti. 12 Pasukan teratas pula akan berlawan di Grand Finals pada 30 dan 31 Julai 2022.

Pasukan tiga teratas daripada liga ini akan dijemput untuk bermain di peringkat liga MCP (Malaysia, Cambodia, Filipina) musim akan datang. Tetapi, enam pasukan lagi perlu bertanding di peringkat kelayakan.

Liga Free Fire Challenger Musim Kedua akan disiar secara langsung di akaun rasmi Free Fire Malaysia melalui Facebook, Tiktok, dan juga Youtube.


Mechamato Kini di Astro Go

Mechamato kini sedang hangat diperkatakan. Animasi daripada prekuel BoBoiBoy ini mendapat sambutan yang menggalakkan sehingga mampu menembusi pasaran Jepun. Mechamato merupakan animasi daripada kisah silam BoBoiboy dimana Amato merupakan bapa kepada BoBoiboy.

Amato mempunyai sebuah robot yang bernama MechaBot. Beliau menjadikan Mechabot sebagai kostum perisai untuk menentang kuasa jahat. Animasi Mechamato ini pada awalnya hanya ditayangkan di Cartoon Network pada Disember 2021. Selepas pada itu ianya muncul ke dalam HBO Go.

Baru-baru ini, menerusi laman Facebook BoboiBoy menyatakan bahawa Mechamato kini boleh ditonton melalui Astro Go. Jadi, para peminat kini boleh menonton 13 episod melalui mobile sahaja. Apa yang lebih menarik, Astro turut menyediakan versi bahasa Melayu untuk animasi ini.

Mechamato merupakan filem animasi arahan Mohd Nizam Abdul Razak dan dibangunkan oleh Animonsta Studios. Setakat ini, Mechamato telah memasuki 6 negara iaitu Hong Kong, Taiwan, Australia, New Zealand, Jepun, dan Malaysia.

Jangan lupa untuk tonton animasi Mechamato!


Trailer Harley Quinn Musim 3 Dikeluarkan untuk HBO Max

Baru-baru ini, HBO Max telah mengeluarkan trailer untuk filem animasi Harley Quinn musim ke 3. Melalui hantaran Twitter, dimaklumkan bahawa Harley Quinn musim ke 3 bakal tiba di siaran HBO Max pada 28 Julai 2022.

<oembed url="https://www.youtube.com/watch?v=aTTeK_f-arY" width="200" height="113" host="youtube"></oembed>

Siri ini diilhamkan oleh watak-watak dari DC Comics, memfokuskan pada Harley Quinn (Kaley Cuoco) bersama sekumpulan rakannya di Gotham City. Siri ini juga menampilkan bakat suara seperti Cuoco, Lake Bell, Ron Funches, Tony Hale, Jason Alexander, J. B. Smoove, dan Alan Tudyk.

Pasti ramai peminat yang tidak sabar menantikan kepulangan Harley Quinn selepas kali terakhir musim kedua ditayangkan pada tahun 2020. Musim kedua yang lalu turut berakhir dengan kisah romantis antara Harley dan Ivy dan ramai yang menantikan kesudahannya.

Jadi, sama-sama kita nantikan animasi Harley Quinn tiba di HBO Max pada 28 Julai ini.


Barisan X-Men Tiba di Dalam Spider-Man 2099

Sempena ulang tahun ke-30 untuk cetakan 2099, Marvel Comics telah melancarkan Spider-Man 2099: Exodus. Setakat ini, Exodus mempunyai 4 siri manakala siri ke-5 bakal dikeluarkan pada Ogos ini. Spider-Man 2099 sememangnya menampil watak dan hero baharu dalam siri mereka seperti Black Widow, Loki, dan Winter Soldier.

Untuk siri ke-5 ini, Steve Orlando akan bekerjasama dengan Kim Jacinto bagi membawa masuk barisan hero X-Men. Antara hero yang akan muncul dalam siri ini adalah Cerebra, Krystalin, Bloodhawk, Cyclops, Northstar, Phoenix, dan banyak lagi. Apa yang menarik, barisan wira X-Men terdiri daripada gabungan hero classic dan hero baharu.

Komik ini bakal tiba pada bulan Ogos, namun tarikh yang lebih tepat masih belum diberitahu. Untuk lihat beberapa lukisan Spider-Man 2099: Exodus siri 5 yang telah siap, anda boleh pergi ke marvel.com


Genshin Impact 3.0 Akan Mengeluarkan Peta Sumeru

Kebelakangan ini, terdapat banyak berita bocor mengenai peta Sumeru yang telah dijanjikan oleh miHoYo untuk kemas kini 3.0. Peta Sumeru merupakan kawasan yang sangat panas dan dijangkakan besar untuk pemain menerokai.

<oembed url="https://twitter.com/genshinBLANK/status/1541090781519298563" host="twitter">

Version 3.0 map with placeholder tiles.
(Green signifies new area)#GenshinImpact #原神 #Genshin pic.twitter.com/7vJsWOaOSe
— BLANK  (@genshinBLANK) June 26, 2022
</oembed>

Berdasarkan tweet yang membocorkan peta placeholder, kawasan yang ditutup menggunakan kotak hijau merupakan kawasan Sumeru. Mengikut saiznya, kemungkinan Sumeru adalah kawasan tanah yang terbesar dalam permainan ini.

Menurut ramalan banyak pemain, akan terdapat banyak teka teki dan item yang boleh dikumpul untuk pemain menerokai dan nikmati di peta baru ini. Ia juga disahkan bahawa Sumeru akan mempunyai kawasan berair yang berkemungkinan berbentuk oasis ataupun salutan tali air.

Kemas kini 3.0 ini dijangkakan untuk dikeluarkan pada bulan Ogos 2022 nanti.


Muzium Pokemon Dibuka Secara Maya Kepada Peminat

Pokemon merupakan sebuah animasi popular Jepun yang telah wujud sejak tahun 1996. Hasil ciptaan Satoshi Tajiri, Pokemon bukan sahaja popular untuk filem animasi sahaja, malah Pokemon turut terkenal dalam permainan video sehingga ke hari ini. Baru-baru ini, dikatakan bahawa sebuah Muzium Pokemon telah dibuka secara virtual kepada peminat.

Syarikat Pokemon dan Muzium Toyohashi telah mengadakan pameran muzium fosil Pokemon yang boleh dikunjungi oleh peminat tanpa hadir ke negara Jepun. Mereka menawarkan pameran ini sehingga November 2022. Pelbagai koleksi fosil dinasour dan model Pokemon yang dipamerkan daripada Tyrannosaurus sehingga Tyrantrum.

Dalam pameran ini, mereka memaparkan fosil dinasour bersebelahan dengan model Pokemon bagi menarik perhatian kanak-kanak. Bukan itu sahaja, terdapat juga panel maklumat yang disediakan sebagai ilmu kepada pengunjung. Muzium Pokemon sebelum ini telah diadakan di beberapa buah lokasi di Jepun seperti Bandar Hokkaido, Shimane, dan Tokyo. Untuk pergi ke muzium Pokemon virtual ini, anda boleh masuk ke laman web matterport.com.


Sibol Esports Sedang Mempersiapkan Barisan Untuk IESF Di Bali

Pasukan Sibol Esports telah berkongsi niat mereka untuk memilih sekurang-kurangnya enam pemain untuk IESF atau International Esports Federation World Championships yang akan berlangsung di Bali, Indonesia tidak lama lagi.

Enam atau tujuh pemain mereka akan mempunyai pemain daripada pasukan nasional yang terdiri daripada Blacklist International dan MHRLK Esports. Tambahan pula, Jurulatih Blacklist International iaitu Bon Chan bertanggunjawab untuk mencadangkan nama pemain dalam roaster.

Escutin telah mengatakan dalam temu bualnya bersama ABS CBN News bahawa pemilihan pemain ini adalah berdasarkan data seperti kemahiran, ikatan kerjasama bersama pemain lain dan sikap profesional.

Beliau juga meluahkan kerisauannya jikalau persediaan IESF ini berkemungkinan akan menjejaskan tempat Blacklist International di M4 nanti kerana tarikh yang dekat antara satu sama lain.

Namun begitu, roaster rasmi mereka dianggarkan keluar antara 15 Julai 2022 sehingga 17 Julai 2022.


Harga Pemindahan EVOS Wann Cecah Ratusan Ribu Ringgit

EVOS Legends merupakan pasukan esports yang digeruni di mata industri Asia Tenggara. Salah satu pemainnya iaitu EVOS Wann merupakan pemain yang berpengalaman dan seorang ikon industri.

Donkey iaitu seorang streamer daripada pasukan GPX meluahkan hasratnya untuk menawar harga pemindahan beliau daripada EVOS Legends. Beliau mengatakan bahawa harga pemindahan EVOS Wann adalah sebanyak Rp 800 juta atau RM 236,000.

Namun, Donkey telah menawarkan Rp 500 juta dan berharap EVOS Legends menerima harga pemindahan yang diberikan. Rakaman ini adalah pada video terbarunya di Tiktok.

Buat pengetahuan pembaca, EVOS Wann telah menurut serta dalam kemenangan EVOS bagi Kejohanan Dunia Mobile Legends M1 serta menjohani MPL ID Musim Ketujuh dan MDL ID Musim Kelima. Namun, buat masa sekarang beliau mengambil keputusan untuk berehat atas dasar peribadi.


Pasukan-Pasukan Yang Akan Bertanding Di Regular Season MPL MY S10

Laman Instagram MPL telah memuat naik poster rasmi pasukan-pasukan yang akan bertanding pada MPL MY Musim Kesepuluh. Keseluruhannya, 10 pasukan yang terlibat adalah terdiri daripada pasukan jemputan musim lalu dan dua pasukan baru daripada peringkat kelayakan.

Mereka akan bertanding untuk memenangi gelaran pasukan terbaik musim kesepuluh serta menempah tempat untuk ke Kejohanan Antarabangsa M4. Antara pasukan dijemput adalah raja musim kesembilan iaitu TODAK yang kembali untuk mempertahankan takhtanya.

Selain itu, terdapat nama-nama tempatan seperti Orange Esports, Suhaz Esports, Team Caracal, RED Esports, Team SMG, HomeBois dan RSG Malaysia. Team HAQ dan Team Lunatix yang dahulu dikenali sebagai Team Lemah juga menurut serta sebagai pasukan yang telah menang tempat di pusingan kelayakan baru-baru ini.

Buat masa sekarang, tarikh pusingan regular masih belum diumum lagi namun untuk sebarang kemas kini dan berita terbaru akan dikeluarkan oleh MPL di laman sosial mereka.


Thor: Love And Thunder - Tayangan Di Malaysia Ditunda

Filem Thor: Love And Thunder masih menjadi penantian orang ramai di Malaysia. Filem ini pada awalnya akan ditayang di Pawagam Malaysia pada 8 Julai 2022 namun Walt Disney Studio Malaysia telah membuat penundaan terhadap filem ini secara mengejut. Mereka menunda filem ini kepada tarikh 21 Julai 2022 dan pulangan duit secara berperingkat juga telah dilakukan oleh pihak GSC.

Walau bagaimana, penundaan ini masih belum diberitahu sebabnya oleh pihak yang berkenaan. Apa yang lebih menghairankan, di TGV dan MBO masih belum mengeluarkan tarikh tayangan untuk filem ini sedangkan rata-rata negara sudah mula menayangkannya. Jadi, kepada peminat-peminat Thor, anda diharapkan bersabar sehingga 21 Julai ini.

Untuk yang terlepas, filem Thor: Love And Thunder mengisahkan tentang kehidupan Thor selepas Avengers End Game. Thor telah menjumpai seorang wanita yang mempunyai kelebihan sama seakan dirinya dan cinta mula berputik setelah bersama. Dalam masa yang sama, Thor juga berdepan dengan kuasa jahat yang cuba untuk memusnahkan kuasa dewa-dewa. Untuk ketahui cerita penuh, nantikan 21 Julai ini di pawagam GSC.


RSG PH Tolak Jemputan Ke IESF World Esports Kerana Perlukan Rehat

Setelah menjuarai MSC 2022, RSG PH telah mendapat banyak jemputan bermain di kejohanan antarabangsa. Salah satunya merupakan kejohanan IESF World Esports di Bali, Indonesia bersama pasukan seperti Smart Omega Esports dan juara M3 iaitu Blacklist International.

Namun, RSG PH harus menolak jemputan ini untuk memberi ruang bagi pemain dan jurulatih rehat selepas bertungkus lumus berlatih untuk MSC 2022. Tambahan pula, mereka juga ingin bersiap sedia untuk MPL PH Musim Kesepuluh akan datang.

Walaubagaimanapun, mereka masih berhasrat untuk menyertai kejohanan peringkat antarabangsa dan mewakilkan nama Philippines di mata dunia.


NSEA Memperkenalkan Pemain Untuk SUKMA 2022

NSEA atau Negeri Sembilan Esports Association telah mengumumkan barisan pemain yang akan menyertai SUKMA 2022 bermula 29 September 2022 sehingga 8 Oktober 2022.

SUKMA merupakan kejohanan Sukan Malaysia yang mempunyai 27 jenis sukan dalam 6 kategori yang akan dipertandingkan. Bagi kategori esports, NSEA akan menghantar pasukan MLBB dan Football PES mereka untuk bertanding.

Pasukan MLBB mereka terdiri daripada pemain Limitsu, Kid, Boyi, Jang, Shido dan Burpyyy yang dipinjam daripada Geek Fam. Jurulatih mereka pula ialah Fryzo yang pernah mengendalikan pasukan seperti Red Esports.

Selain itu, divisi baru mereka buat permainan Football PES mempunyai jurulatih FATH dan dianggotai pemain Faris, Raul, Yoke dan Dee.


Pertama Kali Berjaya Ke Regular Season, Ini Nasihat Adeen Kepada Team Lemah

Untuk MPL MY musim Ke-10 ini, terdapat dua pasukan yang pertama kali berjaya melayakkan diri ke Regular Season iaitu Team Haq dan Team Lemah. Namun begitu, Team Haq mempunyai pengalaman yang lebih berbanding Team Lemah kerana sebelum ini Team Haq pernah bermain dibawah pasukan Orange Esports sebelum kembali semula menggunakan nama Team Haq.

Berdasarkan maklumat yang diterima oleh Wayne Huang iaitu wakil dari LTX Integrated, Team Lemah telah rasmi bersama dengan LTX Integrated sejak sebelum bermulanya Qualifier lagi dan hanya baru-baru ini sahaja mereka sebulat suara untuk mengumumkan secara rasmi dan memberitahu yang Team Lemah akan bermain dibawah nama Team Lunatix pada MPL MY S10 kali ini.

Syed Adeen yang merupakan salah seorang shoutcaster Bahasa Melayu di MPL MY telah ditemubual oleh kami mengenai pendapat beliau tentang Team Lemah.

Apa pendapat Adeen tentang Team Lemah / Team Lunatix yang berjaya ke regular season MPL MY S10?

Viva La Underdogs! Itulah apa yang saya rasa sekarang ini bila dimana pasukan “underdog” ataupun pasukan di-tier 2 dapat menempah slot ke MPLMY S10 telah pun berjaya direalisasikan. Perjalanan Team Lemah / Team Lunatix ini bermula dari pusingan kelayakkan MPLMY S9 bila mereka terkandas di Top 2 dimana  mereka tewas dengan pasukan MAB. Tapi dengan keazaman mereka yang sangat tinggi, mereka berjaya melonjakkan diri mereka terus masuk ke MPL melalui peringkat qualifiers. Saya happy dan bangga dengan prestasi diorang dan ia membuktikan pasukan-pasukan “semi pro” atau “tier 2” kita di Malaysia mempunyai bakat cuma perlukan peluang untuk ditonjolkan sahaja.

Namun, apabila dah bertanding di Regular Season nanti Team Lemah / Team Lunatix harus bersedia menerima saingan yang mungkin mereka tak pernah lihat lagi. Saingan daripada pasukan sedia ada MPL seperti Todak, SMG dan Homebois merupakan satu cabaran yang besar untuk mereka yang kurang pengalaman. Tapi saya pasti pasukan Team Lemah ada sumber yang mencukupi untuk membuat satu persiapan yang cukup bagi menghadapi peringkat Regular Season nanti.

Adakah dengan kemasukkan Team Lemah / Team Lunatix akan mengubah corak permainan untuk MPL MY S10 kali ini?

Mengubah corak permainan untuk MPL? Saya rasa agak sukar untuk perkara itu berlaku sebab apabila kita berborak tentang corak permainan MPL selalunya akan dibentuk dengan “meta” terkini yang dikupas daripada region luar (ID, PH, SG). Tanggapan saya adalah Team Lemah akan main corak permainan yang sama tetapi akan lebih menyesuaikan dengan identiti mereka. Perbezaan yang ketara saya boleh nampak adalah kemungkinan daripada sudut “exp lane” mereka ada senjata rahsia pemilihan “Khaleed” untuk diberikan kepada pemain mereka iaitu Gold D Luq. Selain daripada itu, kita kena tengok perkembangan “meta” dari masa ke semasa.

Adakah Adeen rasa Team Lemah / Team Lunatix mampu untuk ke Grand Finals kalau berdasarkan permainan mereka di semasa peringkat kelayakan baru-baru ini?

Perjalanan mereka ke Grand Finals, kalau ditanya waktu sekarang saya rasa belum mencukupi lagi sebab banyak perkara yang kita tidak ketahui lagi daripada pasukan-pasukan lain seperti ahli pasukan mereka, perubahan “meta” dan corak permainan pasukan lain. Perkara yang akan jadi musuh untuk Team Lemah daripada menghalang mereka ke Grand Finals adalah pengalaman dan kekuatan mentaliti mereka. Mereka harus kuasai dua perkara ini dengan cepat sebelum musim liga ke-10 bermula supaya mereka boleh bersaing rapat dengan pasukan MPL sedia ada. Tetapi, kita tidak boleh pandang rendah dengan kuasa “underdog” yang boleh memberi kejutan kepada orang ramai. Seperti mana Orange Esports musim lepas bermulanya di tangga terakhir pada minggu pertama dan terus menjadi naib juara MPLMY S9. Jadi akhir kata, apa-apa boleh terjadi dalam dunia MLBB!


MAB Esports Umumkan Pembubaran

MAB Esports merupakan pasukan yang telah memenangi kedudukan bagi pusingan kelayakan untuk MPL MY Musim Kesembilan 2021. Maka, ia tidak mengejutkan apabila mereka dipilih oleh para caster sebagai salah satu pasukan yang akan layak pada musim ini.

Namun, kegagalan mereka di pusingan kelayakan baru-baru ini telah menamatkan perjalanan mereka untuk kejohanan ini. Peminat disapa berita yang lebih mengejutkan apabila mereka memuat naik kenyataan bagi pembubaran divisi MLBB ini.

Di caption, mereka sekadar menulis selamat tinggal buat divisi ini tanpa sebarang penjelasan. Buat masa sekarang, tiada lagi kenyataan tambahan daripada mereka dan ia meninggalkan peminat dengan banyak persoalan.


Keluar Farang Lejund, Masuk Yoodo Alliance

Baru-baru ini, Farang Esports telah mengeluarkan berita lepasan pemain divisi PUBG Mobile mereka iaitu Farang Lejund. Pasukan ini bukan calang-calang dalam dunia esports maka ia telah mengejutkan ramai peminat.

Salah satu kemenangan mereka yang terbesar adalah dengan menjohani pusingan kelayakan Sukan Asia 2022. Mereka akan mewakili Malaysia ke Sukan Asia 2022 nanti namun berkemungkinan dengan barisan pemain yang baru.

Akaun rasmi Farang Esports telah mengumumkan poster pengumuman ini dengan berat hatinya. Mereka juga mengucapkan penghargaan mereka kepada pemain-pemain yang sudah bermain untuk Farang sejak 2018.

Namun begitu, salah seorang bekas pemain mereka iaitu JangS menyapa peminat dengan berita baik dengan penukaran beliau ke Yoodo Alliance sebagai jurulatih dan pemain. Yoodo Alliance telah mengumumkan berita ini semasa memperkenalkan barisan pemainnya untuk PMPL 2022 nanti.

Mari doakan kejayaan bagi pemain-pemain ini buat kerjaya esports mereka pada masa hadapan nanti.


Team HAQ dan Team Lemah Layak MPL MY 10

Setelah tiga hari berlangsungnya pusingan kelayakan MPL MY Musim Kesepuluh, dua pasukan yang layak ke peringkat seterusnya ialah Team HAQ dan Team Lemah.

Kedua-dua pasukan ini merupakan wajah baru bagi siri kejohanan ini tetapi nampaknya mereka akan memberi kejutan buat pasukan jemputan nanti. Awal lagi, Team HAQ menjadi pasukan pertama melayakkan diri setelah mengalahkan pasukan Rahsia dengan skor 2-0.

Tempat kedua kelayakan ini pula dirembat oleh Team Lemah setelah berjaya mengalahkan pasukan jaguh Geek Fam dengan skor 2-1. Kekalahan daripada Geek Fam ini merupakan kali pertama mereka tidak layak ke MPL MY setelah penyertaannya sejak musim kedua.

Buat pengetahuan pembaca, pusingan seterusnya MPL MY Kesepuluh diramal bermula awal Ogos nanti. Mereka akan bertanding untuk kemenangan wang tunai serta peluang untuk melayakkan diri ke kejohanan dunia M4.

Tahniah diucapkan kepada 375 pasukan yang terlibat dalam peringkat kelayakan ini dan selamat maju jaya kepada Team HAQ dan Team Lemah buat pusingan seterusnya.


EnviouS Masuk Gagak

Muhammad Nur Alif Alias atau gelarannya EnviouS telah disambut pasukan Gagak di keluaran poster pemain baru mereka. Beliau pernah bermain untuk pasukan-pasukan seperti Todak, Pang 5, Reg Gaming dan Mystery.

Menurut temubual antara MyGameOn bersama pengurus Gagak iaitu Tarmizi Anuwar, kemasukan EnviouS telah melengkapkan barisan pemain mereka. Dengan ini, mereka boleh mempersiapkan diri untuk kejohanan seperti Kapital DAO Musim Keempat dan Dota 2 Challenger Series.

Buat masa sekarang, mereka sedang menyasar liga Predator yang akan berlangsung September ini. Selain itu, Gagak juga bercadang untuk menyertai kelayakan Dota Pro Circuit (DPC) serta pusingan kelayakan bagi ESL Malaysia 2022.


Trailer “Batman: One Bad Day” Dipertontonkan

Seperti yang diumumkan oleh DC Comic pada awal tahun ini, sebuah komik yang mengandungi 64 muka surat bakal diterbit tidak lama lagi. Komik ini Berjudul “Batman: One Bad Day” dimana mereka mengumpulkan penjahat terkenal atau musuh ketat Batman.

<oembed url="https://www.youtube.com/watch?v=pSwJr3pym5s" width="200" height="113" host="youtube"></oembed>

Komik Batman: One Bad Day mempunyai 8 subtopik yang berlainan penulis iaitu The Riddler, Two-Face, The Penguin, Mr. Freeze, Catwoman, Bane, Clayface, dan Ra’s al Ghul. Berdasarkan trailer yang dikeluarkan oleh DC baru-baru ini, Komik ini bakal dikeluarkan pada Ogos 2022. Komik ini pastinya menunjukkan jalan cerita yang luar biasa kerana mempunyai lebih daripada 10 penulis.

Antara individu hebat yang terlibat dalam menghasilkan komik “Batman: One Bad Day” adalah Tom King & Mitch Gerads (The Riddler), Mariko Tamaki, Javier Fernandez & Jordie Bellaire (Two Face), John Ridley, Giuseppe Camuncoli, Cam Smith & Arif Prianto (The Penguin), Gerry Duggan, Matteo Scalera & Dave Stewart (Mr. Freeze), G. Willow Wilson & Jamie McKelvie (Catwoman), Joshua Williamson, Howard Porter & Tomeu Morey (Bane), Collin Kelly & Jackson Lanzing, Xermanico & Romulo Fajardo Jr (Clayface), dan Tom Taylor & Ivan Reis (Ra’s al Ghul).


Free Fire x Justin Bieber Sempena Ulang Tahun Kelima

Baru-baru ini, Garena telah mengumumkan kolaborasi terbesar mereka bersama bintang terkenal antarabangsa iaitu Justin Bieber. Sempena Ulang Tahun Kelima Free Fire, terdapat banyak isi dalam permainan yang disediakan untuk pemain bertemakan ‘Menyatukan Dunia’.

Daripada konten kegemaran pemain sehinggalah ganjaran dan pengisian daripada kolaborasi, pemain akan bersama menyambut perayaan ini. Justin Bieber juga bersemangat dalam menggunakan peluang kolaborasi ini untuk menggabungkan musik beliau dan permainan Free Fire.

Salah satu pengisian utama bagi kolaborasi ini ialah persembahan dalam permainan yang pertama. Bertarikh 27 Ogos, Justin Bieber akan mengeluarkan lagu ekslusif dan mempersembahkannya dalam permainan.

Pemain boleh menggunakan peluang ini untuk berinteraksi, menari menggunakan emotes kustom, bermain permainan mini dan juga berkaloberasi dengan avatar Justin Bieber di pentas digital.


Pencipta Yu-Gi-Oh Ditemui Lemas

Masih ingatkah anda tentang manga popular era 90an dan permainan kad Yu-Gi-Oh? Pencipta Yu-Gi-Oh, Kazuki Takahashi ditemui mati lemas di luar pantai Bandar Nago, Okinawa baru-baru ini. Menurut laporan berita Jepun NHK, pada 6 Julai sekitar jam 10.30 pagi pihak pengawal pantai Nago menemui mayat terapung dengan berpakaian renang (snorkeling).

Pengawal pantai juga kemudiannya mengesahkan bahawa mayat tersebut adalah Kazuki Takahashi. Punca kematian Kazuki ini masih menjadi tanda tanya dan pihak polis juga sedang melakukan bedah siasat. Kazuki kini berumur 60 tahun. Beliau telah menjadi artis manga sejak dari tahun 1986 lagi. Yu-Gi-Oh adalah salah satu karya beliau yang dikenali sepanjang zaman.

Maka, dunia manga kini kehilangan seorang lagi artis yang hebat. Rest in peace, Kazuki Takahashi.


Forspoken Ditunda Ke Januari 2023

Square Enix dan Luminous Production telah mengesahkan penangguhan permainan aksi-fantasi ini kepada 24 Januari 2023. Walaupun dijanjikan pada 11 Oktober 2022, penangguhan ini perlu dilaksanakan atas perbincangan yang berterusan bersama rakan kongsi.

Tetapi, Square Enix menjaminkan peminat sekalian bahawa proses pembinaan permainan ini sudah pada fasa akhir-akhir. Maka, mereka telah menjanjikan lebih banyak keluaran berita mengenainya pada akhir musim panas 2022.

Semasa pengenalannya pada 2020, Forspoken dahulu diperkenalkan dengan nama Project Athia sebagai permainan misteri daripada pembuat francais Final Fantasy. Forspoken akan dikeluarkan di PlayStation 5 dan PC manakala untuk Xbox akan ditunda 2 tahun lagi.


God Of War: Ragnarok Tiba November Ini

Nampaknya masa menunggu bagi peminat God Of War: Ragnarok hampir tamat kerana studio Santa Monica sudah mengumumkan tarikh rasmi keluaran permainan ini iaitu pada 9 November 2022. Tambahan pula, mereka akan membuka pra-pesanan bermula 15 Julai 2022 pada 10 pagi.

Sama ada secara fizikal atau salinan digital, pembelian sebelum tarikh keluaran memberi peluang untuk anda mendapatkan baju besi Kratos Risen Snow serta tunik Atreus Risen Snow.

Berikut merupakan pilihan edisi permainan berserta harganya:

Edisi Standard (PS5) - RM299

Edisi Standard (PS4) - RM249

Edisi Digital Deluxe - RM339

Edisi Kolektor - RM 839

Edisi Jotnar - RM1099

Selain itu, keluaran tarikh rasmi ini juga telah disertakan dengan keluaran trailer baru iaitu Father and Son CG. Trailer ini menunjukkan potensi dan musuh berbahaya yang akan dijumpai Kratos dan Atrus apabila Ragnarok semakin hampir.


Saksikan Livestream Qualifier MPL MY S10 Di Tiga Page Shoutcaster Ini

Akaun rasmi MPL telah mengeluarkan kenyataan rasmi untuk membaiki kekeliruan mengenai siaran langsung peringkat kelayakan musim ini. Menurut poster yang dimuat naik, mereka berniat untuk menyiar langsung perlawanan atau restream Top 4 menggunakan Facebook Page barisan casters.

Mereka membuat keputusan sedemikian untuk membenarkan sesi perlawanan yang lebih interaktif terutama sekali antara casters dan peminat. Untuk pengetahuan pembaca, restream ini akan bermula pada 9 Julai 2022, 4 petang melalui saluran dibawah:

@syedadeen_

@sunfrosttt

@alhatta_

Namun begitu, keputusan perlawanan sebelumnya akan diumumkan secara berkala bermula daripada perlawanan Top 8.

Menurut jadual peringkat kelayakan, terdapat 3 hari perlawanan yang akan berlangsung daripada 7 Julai sehingga 9 Julai 2022 bermula 5 petang hingga 10 malam. Namun, terdapat pengecualian bagi hari ketiga yang akan bermula daripada 9 pagi sehingga 10 malam.


Dlarskie Berpisah Dari ONIC PH

Kebelakangan ini, ONIC PH banyak mengeluarkan berita mengenai pemain mereka. Selepas keluarnya Kairi dan jurulatih YEB, pemain utama sepeti Markyy, Baloyskie dan kini Dlarskie juga mengucapkan selamat tinggal kepada ONIC PH.

Dlarskie atau nama sebenarnya Gerald Trinchera mempunyai gelaran seperti ‘Encik CEO’, ‘General’ dan juga dikenali sebagai muka hadapan buat pasukan ONIC. Tambahan pula, beliau sudah lama bermain untuk pasukan ini semenjak MPL PH Musim Keempat.

Di poster yang dimuat naik oleh ONIC PH di halaman Instagram, mereka telah berterima kasih kepada beliau atas segala usaha dan masa yang dikorbankan untuk pasukan ini. Mereka mengakhiri penulisan dengan mendoakan kejayaan masa hadapan beliau serta kemenangannya dalam kejohanan satu hari nanti.

Buat masa sekarang, hanya Hatred sahaja yang masih kekal beraksi bersama ONIC PH.


Muhammad Arif Tidak Bersama Team Secret Lagi

Baru-baru ini, Muhammad Arif telah memuat naik hantaran apresiasi buat pasukan Secret di Facebook peribadi beliau. Beliau telah menggalas posisi pengurus ini selepas penukaran Partibhan atau lebih dikenali sebagai OnTheGo yang telah menjadi duta pasukan Secret.

Dalam hantaran tersebut, beliau meluahkan perasaannya yang pahit manis kerana meninggalkan pasukan ketika mereka sedang mempersiapkan diri untuk liga yang semakin hampir.

Setelah menguruskan mereka untuk 7 bulan, beliau menganggap mereka sebagai keluarga. Beliau mengakhiri kata-katanya dengan mendoakan kejayaan kepada pasukan Secret serta memberikan kata-kata semangat agar mereka kekal berlawan.


Indonesia Dan Filipina Layak Ke Final MLBB Sukan SEA Wanita

Peringkat kumpulan dan perlawanan semi final bagi pertandingan MLBB telah dilangsungkan semalam dan memperlihatkan pasukan Indonesia bakal berentap di Grand Final dengan pasukan Filipina bagi perlawanan penentuan pingat emas.

Indonesia layak ke semi final dan menentang pasukan Vietnam selepas mendominasi peringkat kumpulan A dengan mudah. Dalam format best-of-one, Indonesia memenangi peringkat kumpulan tanpa sebarang kekalahan dengan menundukkan pasukan Filipina dan tuan rumah Kemboja.

Vietnam yang muncul naib juara kumpulan B terlepas aksi ke Grand Final selepas ditewaskan pasukan Indonesia. Menggunakan format best-of-three, Indonesia menundukkan Vietnam dengan score 2-0.

Semi final kedua pula memperlihatkan pasukan Filipina menentang pasukan Malaysia yang merupakan juara kumpulan B. Walaupun mendominasi awal perlawanan pada kedua-dua perlawanan, Malaysia agak goyah pada penghujung perlawanan menyebabkan Filipina menang 2-0 dan layak beraksi di Grand Final.

Filipina akan bertembung dengan pasukan Indonesia pada perlawanan penentuan pingat emas hari ini. Perlawanan Grand Final ini akan berlangsung sebaik sahaja selesai perlawanan penentuan pingat gangsa antara Malaysia dan Vietnam.


Sebuah Permainan Samurai Baru Sedang Dibangunkan Studio Pokemon

Studio yang pernah membangunkan beberapa permainan Pokemon akan bekerjasama dengan Private Division dalam membangunkan sebuah permainan samurai baru. Studio itu adalah Game Freak dan mereka akan bergabung dengan Private Division yang pernah menerbitkan The Outer Worlds dan Hades.

Private Division mengumumkan mereka akan bekerjasama dengan Game Freak dalam membangunkan permainan samurai yang diberi judul Project Bloom. Permainan ini akan menjadi permainan action-adventure dan menurut Furushima yang merupakan director bagi Game Freak mengatakan permainan ini adalah berbeza dengan permainan yang mereka pernah hasilkan.

Game Freak dan Private Division juga telah berkongsi sedikit concept art permainan ini, yang memaparkan seorang samurai berdiri di tengah-tengah hutan. Imej yang dikongsikan tersebut memberi keterujaan kepada peminat yang mengharapkan permainan lebih gah daripada projek Game Freak sebelum ini.

Game Freak pada mulanya bermula sebagai sebuah syarikat majalah permainan video sekitar 1980-an. Pada 1989, syarikat permainan video dengan nama sama telah tercipta. Syarikat ini banyak bekerja dengan Nintendo menghasilkan siri permainan Pokemon.

Peminat permainan syarikat Game Freak perlu sabar kerana Project Bloom masih dalam proses pembangunan dan tarikh perlancaran dijangka antara April 2025 dan Mac 2026.


Winnie The Pooh Bakal Muncul Dalam Permainan Horror Baru

Winnie The Pooh yang pada asalnya salah satu watak fiksyen yang digemari kanak-kanak nampaknya akan bertukar menjadi mimpi ngeri apabila sebuah permainan horror baru yang mengetengahkan watak itu kini sedang dibangunkan.

Ramai orang mengenali Winnie The Pooh sebagai satu watak fiksyen yang sangat menyukai madu dan menghabiskan masa dengan rakannya iaitu Piglet dan Christopher Robin. Namun demikian, watak ini diberi twist baru apabila sebuah filem dengan tajuk Winnie The Pooh: Blood and Honey memperlihatkan Pooh sebagai seorang pembunuh.

Kini, watak itu akan diadaptasi ke dalam sebuah permainan horror. Permainan yang dibangunkan itu diberi judul Hundred Acre Wood. Pemain akan diberi tugas untuk menyelamatkan Christopher Robin yang telah diburu oleh Winnie The Pooh. Robin perlu menyelematkan dirinya di dalam hutan yang telah dirosakkan oleh kuasa misteri dari alam lain.

Permainan first-person action adventure ini juga akan menampilkan beberapa watak dari francais Winnie The Pooh seperti Piglets, Heffalumps dan Eeyore. Mungkin penampilan watak-watak ini juga akan berubah.

Masih belum ada tarikh rasmi mengenai perlancaran permainan Hundred Acre Wood yang sedang dibangunkan ini. Steam menyenaraikan permainan ini dalam permainan yang akan datang.


Siri ROG Phone 7 Dilancarkan Secara Rasmi Di Malaysia

ASUS ROG Malaysia telah melancarkan secara rasmi siri ROG Phone 7 di Malaysia. Turut diumumkan adalah harga bagi dua model yang dilancarkan dalam siri ini.

Kedua-dua model ROG Phone 7 dan ROG Phone 7 Ultimate hadir dengan paparan AMOLED ,skrin sebesar 6.78 inci dengan HDR10+ dan bateri sebesar 6000 mAh. Menarik tentang model ini adalah ianya dipasang cip pemprosesan Qualcomm SM8550-AB Snapdragon 8 Gen 2 dan sistem penyejukan GameCool 7.

Bahkan bukan itu sahaja, ROG Phone 7 Ultimate telah dipasang AeroActive Cooler. Teknologi ini dengan cekap menghilangkan haba seterusnya memberi impak yang lebih menyeronokkan ketika bermain permainan video.

Bagi penggunaan kamera, kedua-dua model ini dilengkapi dengan tiga kamera belakang. Kamera utama 50MP, 13MP ultra-lebar, dan 5MP makro. Kamera depan dilengkapi 32MP.

ROG Phone 7 hadir dengan dua pilihan warna iaitu Phantom Black dan Storm White. Hanya warna Storm White yang tersedia bagi model ROG Phone 7 Ultimate. Harga untuk kedua-dua model ini di Malaysia sudah diketahui.

ROG Phone 7

RM 3,599 (12GB + 256GB)

RM 4,299 (16GB + 512GB)

ROG Phone 7 Ultimate

RM 4,999 (16GB + 512GB). ROG Phone 7 Ultimate akan mula dijual pada 15 Mei ini.


Lelaki Dipenjara Selepas Membunuh Jiran Dengan Beg Berisi Kad Pokemon

Seorang lelaki British telah menerima hukuman penjara seumur hidup selepas disahkan membunuh jirannya. Lelaki tersebut, Andrew Hague yang berumur 31 tahun telah memukul sampai mati jirannya, Simon Wilkinson yang berusia 50 tahun.

Berlaku pergaduhan antara dua penduduk yang menghuni sebuah apartment di Sheffield ini. Wilkinson telah menuduh Hague sebagai seorang pedofilia. Tidak berpuas hati dengan tuduhan terbabit, Hague menjerit memanggil jirannya itu, “Anda panggil saya seorang pedofilia, mari ke sini dan berlawan seperti lelaki”.

Hague kemudian menyerang lelaki itu dengan beg yang dipenuhi kotak berisi kad Pokemon. Selepas memukul lelaki itu dengan beg beberapa kali, Hague mengambil sebatang kayu dan memukul kepala mangsa sehingga mati di tempat kejadian.

Hague telah mengaku bersalah atas pembunuhan itu dan telah dikenakan hukuman penjara seumur hidup dengan hukuman minimun 17 tahun sebelum layak untuk parol.

Mahkamah telah diberitahu bahawa Hague mempunyai beberapa masalah kesihatan mental. Namun, mahkamah memutuskan penyakit mental Hague tidak cukup teruk untuk mempertahankan Hague daripada melakukan perbuatan yang bertanggungjawab.


RRQ Akira Dinobatkan Juara MPL BR Season 4

RRQ Akira telah ditabalkan sebagai juara pertandingan Mobile Legends MPL Brazil Season 4, menjadikan kemenangan MPL ketiga berturut-turut. Pasukan tersebut telah menewaskan Bigetron Sons ketika Grand Final dengan score 4-0.

Pasukan ini hadir ke season baru sebagai juara bertahan dan merupakan pasukan kegemaran untuk memenangi pertandingan. Seperti yang dijangka, pasukan ini mendominasi season 4 dengan tidak kalah sepanjang pertandingan.

RRQ Akira memulakan kempen dengan cemerlang selepas menang kesemua tujuh perlawanan dalam Regular Season. Dalam peringkat playoff, mereka mengalahkan Malvinas Gaming dalam perlawanan Upper Bracket Semi Final dengan score 3-0. Dalam Upper Bracket Final, RRQ Akira mengalahkan Bigetron Sons dengan score 3-1 seterusnya menghantar Bigetron ke lower bracket untuk bertembung dengan DreamMax.

Bigetron mengalahkan DreamMax ketika lower bracket final seterusnya layak beraksi di Grand Final. Ketika aksi Grand Final, RRQ Akira sekali lagi menunjukkan persembahan yang bagus selepas menang kesemua empat perlawanan dalam format best-of-seven. Sebagai naib juara, Bigetron Sons mendapat hadiah wang tunai sebanyak $8,100 USD.

Pertandingan ini dianjurkan oleh MOONTON Games dan ditaja oleh TikTok dan Secret Lab. RRQ Akira akan membawa pulang hadiah berupa wang tunai sebanyak $12,600 USD sebagai juara pertandingan ini.


Iron Lad, Kad Baru Untuk Marvel Snap

Selepas kejayaan perlancaran Guardians Greatest Hits, Marvel Snap telah memperkenalkan kad watak baru dalam permainan ini iaitu Iron Lad dalam update terbaru. Kad ini mempunyai kuasa istimewa yang boleh membantu pemain untuk mengeluarkan kuasa yang lebih powerful.

Kad Iron Lad boleh digunakan semasa giliran keempat memandangkan kad ini mempunyai cost 4 dan power 6. Kad ini mempunyai kelebihan untuk menyalin keupayaan watak yang paling powerful dalam permainan.

Jika menggunakan kelebihan dengan kad watak seperti Galactus, ianya akan membantu pemain untuk memenangi permainan dengan mudah. Buat masa ini ranking Iron Lad masih rendah berbanding kad lain.

Selain Iron Lad, Howard the Duck juga akan muncul sebagai kad dalam permainan ini. Keupayaan kad Howard ini adalah membantu pemain melihat kad teratas dalam dek pemain. Keupayaan Howard ini akan membantu Iron Lad dalam permainan.

Bagi korang yang belum tahu, Iron Lad ini tidak mempunyai kaitan dengan Iron Man. Iron Lad atau nama sebenarnya, Nathaniel Richards adalah Kang The Conqueror versi muda. Iron Lad tidak membesar menjadi Kang selepas mendapat tahu Kang adalah seorang penjenayah universe.


Activision Blizzard Raih Pendapatan Lebih Banyak Di PC Berbanding Konsol

Dalam suatu laporan kewangan oleh Activision Blizzard, mereka melaporkan pendapatan yang diraih melalui penjualan permainan di platform PC adalah lebih banyak berbanding platform konsol pada suku awal tahun ini.

Menurut laporan kewangan tersebut, Activision telah meraih pendapatan sebanyak $1.3 billion USD pada 1 Januari 2023 hingga 31 Mac 2023. Pendapatan yang diraih platform PC adalah sebanyak $666 juta USD manakala konsol meraih sebanyak $639 juta USD.

Ini adalah suatu perubahan yang ketara kerana konsol sentiasa mendominasi pasaran penjualan permainan pada awal era 2000, kemuncak Call of Duty pada era 2010, dan ketika Activision membeli Blizzard pada 2008.

Walaupun pasaran PC beberapa kali mengalahkan pasaran konsol dalam laporan kewangan Activision Blizzard, trend ini sebenarnya tidak akan kekal lama. Namun, selepas mendahului selama sembilan bulan, ini bermakna akan ada perubahan besar dalam syarikat tersebut meraih keuntungan.

Menurut laporan tahun 2022, syarikat tersebut juga merekodkan jurang yang kecil antara pendapatan konsol dan PC iaitu sebanyak $100 juta USD sahaja. Jurang ini adalah sangat kecil berbanding tahun 2021, 2020, 2019, 2018, dan 2017. Berkemungkinan besar PC akan menjadi platform kedua terbesar selepas platform mudah alih jika trend ini bersambungan.


Isu Mogok Ganggu Penggambaran Siri Daredevil

Produksi bagi siri Daredevil: Born Again terpaksa dihentikan sementara waktu disebabkan isu mogok melibatkan kalangan penulis-penulis.

Persatuan Penulis Amerika (WGA) awalnya memberitahu dalam Twitter mereka bahawa beberapa orang telah melakukan mogok di tempat siri berkenaan melakukan penggambaran. Akibatnya, penggambaran tidak dapat dijalankan kelmarin.

<oembed url="https://twitter.com/WGAEast/status/1655527052127109126" host="twitter">

WGA members on strike set up a sunrise picket at Silvercup East, where they’re supposed to be filming “Daredevil,” but members of the Teamster Local 817 and IATSE Locals 829 and 52 are refusing to cross the picket line. #ShutItDown #SolidarityForever #WGAStrike #WGAStrong #1u pic.twitter.com/omg6xpQl48
— Writers Guild of America, East (@WGAEast) May 8, 2023
</oembed>

Isu yang terjadi ini adalah akibat rundingan antara WGA dengan beberapa studio besar menemui kegagalan menyebabkan sebilang besar penulis-penulis memilih untuk melakukan mogok. WGA menuntut agar penulis menerima bayaran yang setimpal selepas membantu sebahagian besar produksi.

Marvel Studios mengumumkan siri Daredevil: Born Again ketika ekspo D23 yang diadakan September tahun lepas. Musim pertama bagi siri ini akan mengandungi 18 episod dan bakal ditayangkan di Disney+.

Siri ini akan mengisahkan seorang peguam buta bernama Matt Murdock yang melawan kegiatan jenayah pada waktu malam. Charlie Cox akan memegang watak Matt Murdock atau nama superheronya, Daredevil. Siri ini turut akan dibintangi Vincent D’Onofrio, Sandrine Holt dan Margarita Levieva.

Selain Daredevil, filem MCU lain turut terkesan dengan isu mogok tersebut. Filem berkenaan adalah filem Blade yang dibintangi Mahershala Ali dan akan ditayangkan tahun depan. Siri televisyen popular, Stranger Things dan Cobra Kai juga menghadapi masalah akibat isu ini.


Live Cycling Manager 2023 Sudah Tersedia Di Android

Live Cycling Manager 2023 adalah sebuah permainan pengurusan perlumbaan basikal yang baru dan kini tersedia untuk peranti Android. Permainan ini dibuat oleh pembangun permainan yang berpengkalan di Sepanyol, Xagu Studios.

Dalam permainan ini, pemain akan mengambil cabaran untuk menguruskan sebuah pasukan basikal professional sambil bertanding dengan 40 pasukan lain. Pemain perlu menguruskan pasukan daripada pelbagai aspek seperti sesi latihan, perpindahan pelumba, pendaftaran perlumbaan, pemilihan pelumba, dan kewangan.

Permainan ini akan membawa pemain bersaing dengan pelumba lain dalam dua jenis perlumbaan iaitu 'World' dan ‘Pro’. Pemain akan bermain di pelbagai negara dengan hampir 240 tahap telah dipertandingkan.

Untuk memberi pengalaman pengurusan yang realistik, pemain juga perlu memastikan fizikal pelumba berada dalam keadaan baik agar sentiasa cergas dan bertenaga sepanjang musim perlumbaan. Pemain juga meningkatkan pendapatan dengan penjualan merchandise serta mencari penaja untuk membeli basikal terbaik di pasaran.

Setakat ini, permainan ini hanya tersedia di peranti Android sahaja. Pemain yang berminat boleh memuat turun permainan ini di Google Play Store. Masih tiada berita rasmi mengenai perlancaran permainan ini di platform iOS.


Capcom Lancarkan Open Beta Untuk Street Fighter 6

Menjelang perlancaran Street Fighter 6 dalam masa sebulan lagi, Capcom mengumumkan mereka akan mengadakan open beta untuk para pemain memuat turun dan menguji skil mereka sebelum permainan ini dilancarkan.

Capcom setakat ini telah melancarkan demo single-player untuk pemain platform PlayStation 4 dan PlayStation 5 menguji penampilan dan kawalan dalam permainan. Dengan beberapa control layout dan grafik yang telah dikemaskan, pemain mengharapkan Street Fighter 6 lebih baik berbanding Street Fighter 5.

Open beta untuk Street Fighter 6 akan bermula pada 19 Mei hingga 22 Mei ini. Pemain yang sangat berminat boleh memuat turun sebelum open beta iaitu bermula 16 Mei ini.

Open beta untuk Street Fighter 6 ini memerlukan ruang storan sebesar 25GB. Berbanding dengan closed beta yang lalui, permainan ini menggunakan 42GB. Versi penuh permainan ini akan menggunakan ruang storan sebesar 60GB.

Street Fighter 6 adalah sebuah permainan fighting yang dibuat dan diterbitkan oleh Capcom. Permainan ini bakal dilancarkan pada 2 Jun ini di platform PC, PlayStation 4, PlayStation 5 dan Xbox Series X/S.


Perebutan Pingat Emas Sukan Sea Bagi Pertandingan MLBB Bermula Minggu Ini

Pertandingan e-sukan Mobile Legends: Bang Bang bakal diadakan dalam acara Sukan Sea yang ke-32 di Phnom Penh, Kemboja. Buat julung kalinya, pertandingan wanita juga akan diadakan bermula 10 Mei hingga 11 Mei. Jadual bagi pertandingan lelaki pula adalah dari 12 Mei hingga 14 Mei.

Untuk kategori lelaki, terdapat 9 negara akan bertanding manakala hanya ada 6 negara yang bertanding dalam kategori wanita. Negara-negara yang bertanding ini akan terbahagi kepada dua kumpulan iaitu Kumpulan A dan Kumpulan B.

Negara yang bertanding dalam kategori lelaki adalah Filipina, Vietnam, Malaysia, Laos, Timor Leste, Kemboja, Myanmar, Singapore dan Indonesia. Bagi kategori wanita, negara tersebut adalah Indonesia, Kemboja, Filipina, Laos, Malaysia dan Vietnam.

Untuk format pertandingan, kesemua perlawanan peringkat kumpulan akan dimainkan dalam format Best of One. 2 pasukan teratas dari kumpulan masing-masing akan merebut tempat ke pusingan playoff bagi menaiki podium. Grand final bagi pertandingan wanita adalah pada 11 Mei dan pertandingan lelaki akan diadakan pada 14 Mei dan bakal menggunakan format Best of Five  (Bo5).

Bagi korang yang mahu menonton pertandingan MLBB Sukan Sea ini, korang boleh menonton melalui channel rasmi MLBB Esports di Youtube.


Sony Tutup Operasi Studio Yang Membangunkan Permainan Concrete Genie

Sony telah menutup operasi sebuah studio anak syarikat kepada PlayStation Studios, PixelOpus yang sebenarnya sedang giat membangunkan sebuah permainan PlayStation yang baru.

PixelOpus telah ditubuhkan pada tahun 2014 sebagai sebuah studio dalaman untuk Sony Interactive Entertainment yang membangunkan permainan PlayStation. PixelOpus hanya melancarkan dua permainan video iaitu Entwined dan Concrete Genie.

PixelOpus memulakan operasi mereka sebagai sebuah pasukan yang kecil dan bertanggungjawab membangunkan permainan PlayStation 3, PlayStation 4 dan PS Vita. Berita mengenai penutupan studio ini diketahui melalui satu post di Twitter oleh akaun rasmi PixelOpus.

<oembed url="https://twitter.com/Pixelopus/status/1654563543386296320" host="twitter">

Dear friends, our PixelOpus adventure has come to an end. As we look to new futures, we wanted to say a heartfelt thank you to the millions of passionate players who have supported us, and our mission to make beautiful, imaginative games with heart.
We are so grateful! ❤🙏 pic.twitter.com/rQO2Cgvhnq
— PixelOpus (@Pixelopus) May 5, 2023
</oembed>

Pengumuman di Twitter telah mengelirukan ramai pihak kerana tiada sebab yang jelas mengapa studio itu ditutup memandangkan PixelOpus sedang membangunkan sebuah permainan baru untuk platform PS5. Permainan baru itu adalah satu kolaborasi dengan Sony Pictures Animation.

Dalam satu kenyataan kepada IGN, Sony telah memberitahu bahawa studio itu akan ditutup pada 2 Jun ini. Penutupan ini adalah selepas PlayStation Studios melakukan penilaian terhadap portfolio dan status projek mereka agar menemui objektif jangka pendek dan panjang organisasi terbabit.


Soft Launch Untuk Bad Piggies 2 Kini Tersedia Di Platform iOS

Rovio Entertainment telah mengumumkan soft launch untuk permainan puzzle berjudul Bad Piggies 2 kini sudah tersedia di beberapa buah negara untuk platform iOS. Permainan ini merupakan sekuel kepada Bad Piggies yang dikeluarkan pada tahun 2012.

Bad Piggies adalah prekuel kepada siri permainan Angry Birds. Sekitar Oktober tahun lalu, Rovio mengumumkan bahawa mereka sedang dalam proses pembangunan Bad Piggies 2.

Permainan ini mencabar pemain untuk berfikir menyelesaikan pelbagai tahap cabaran. Developer telah meningkatkan permainan ini dengan enjin baharu dan menyatakan mereka akan melakukan kemaskini dengan membawa tahap baru supaya pemain sentiasa seronok bermain permainan ini.

Soft launch ini sudah dikeluarkan di beberapa buah negara iaitu Sweden, Finland, Belanda, Denmark, Norway dan Poland. Pemain daripada negara terpilih ini boleh memuat turun permainan ini menerusi Apple Store.

Masih tiada berita mengenai pengeluaran permainan ini di platform Android. Jadi bagi pengguna Android, korang perlu menunggu maklumat rasmi daripada Rovio terlebih dulu.


Infinix Jalin Kolaborasi Dengan Mobile Legends Untuk Kejohanan MSL 2023

Infinix Malaysia telah menjalin kerjasama bersama Mobile Legends untuk kejohanan Moonton Student Leader (MSL) 2023 yang akan datang. Infinix akan menjadi penaja rasmi bagi kejohanan antara universiti terbesar ini.

“Sebagai sebuah jenama, Infinix komited untuk memperkasakan pelajar yang ingin meneruskan kerjaya mereka dalam bidang e-sukan dengan menyediakan produk berteknologi tinggi dengan harga mampu milik”, kata Jackie Chen, Pengurus Infinix Malaysia.

Tujuan utama kejohanan MSL ini adalah untuk memupuk budaya permainan yang sihat serta membantu pemain amateur meningkatkan kemahiran akademik dan skil bermain permainan video.

Kejohanan MLBB MSL akan bermula pada 21 Mei dengan bermula di peringkat kumpulan terlebih dulu. Sebanyak 128 pasukan akan bertanding untuk meraih pelbagai hadiah termasuklan MLBB Diamond. Pendaftaran kini terbuka kepada pelajar IPT yang berminat untuk mempamerkan kemahiran mereka.

Peringkat playoff dan grand final bagi kejohanan MSL ini akan diadakan pada 29 Julai ini. Sebagai penaja rasmi, Infinix akan menaja hadiah sejumlah wang tunai sebanyak RM30,000 berserta giftbox mengandungi peranti siri NOTE yang bernilai lebih RM5,500 kepada pasukan pemenang.


Guardians Of The Galaxy Vol.3 Raih $282 Juta USD Di Peringkat Global

Filem ketiga dalam trilogi GOTG, Guardians of the Galaxy Vol.3 telah meraih pendapatan $282 juta USD di peringkat global box office ketika tayangan minggu pembukaan. Filem berkenaan meraih $114 juta USD dari wilayah Amerika Utara dan $168.1 juta USD dari negara-negara lain.

Kutipan filem baru ini di Amerika Utara adalah lebih tinggi berbanding filem pertama trilogi GOTG ini yang meraih sebanyak $94 juta USD. Walaubagaimanapun, filem kedua yang keluar pada tahun 2017 masih kekal filem GOTG yang paling tinggi kutipan tayangan pembukaan apabila meraih $146 juta USD.

Filem ini juga memintas kedudukan kedua dalam senarai kutipan tertinggi tahun 2023 di Amerika Utara apabile mengutip lebih banyak berbanding filem Ant-Man and the Wasp: Quantumania yang meraih sebanyak $104 juta USD. Filem Super Mario Bros yang juga dibintangi Chris Pratt masih menjadi filem dengan kutipan minggu pembukaan tertinggi tahun ini yang mencatat sebanyak $137 juta USD.

Filem ini mengisahkan sekumpulan superhero yang dinamakan Guardians of the Galaxy yang perlu menyelamatkan ahli mereka, Rocket Racoon yang telah diserang oleh Adam Warlock. Adam ditugaskan oleh seorang penjahat bernama High Evolutionary untuk memburu Rocket Racoon.

Filem ini sudah ditayangkan di Malaysia pada 4 Mei lalu. Filem ini dibintangi Chris Pratt, Bradley Cooper, Karen Gillan dan Will Poulter.


War Thunder Mobile Kini Dalam Peringkat Open Beta Test

Gaijin Entertainment telah mengumumkan permainan baru bertemakan 'military action', War Thunder Mobile akan menjalani peringkat open beta test. Buat setakat ini, permainan ini hanya dapat diakses melalui Android dan dimuat turun melalui format APK di laman web rasmi mereka.

<oembed url="https://www.youtube.com/watch?v=S_7oNY9zIvg" width="200" height="113" host="youtube"></oembed>

Permainan ini pada mulanya diberi judul War Thunder Edge ketika pengumuman pada November 2022. Permainan ini melalui pelbagai peringkat alpha test dan akhirnya diberi judul War Thunder Mobile.

Permainan ini akan menampilkan beberapa kenderaan yang terlibat dalam pertempuran udara, laut dan darat. Pemain mesti megkaji bagaimana bahagian dalaman dan komponen utama kenderaan dalam usaha mereka untuk menumpaskan musuh dengan mudah.

War Thunder Mobile juga akan menampilkan lebih 200 model kereta kebal, kapal dan aircraft daripada pelbagai era. Pertempuran di laut dalam permainan ini juga menampilkan kapal selam.

Permainan ini juga mempunyai sistem kemajuan yang membolehkan pemain untuk menggunakan pelbagai kenderaan daripada pelbagai negara, antaranya kereta kebal German Tiger II dan American M3 Bradley. Update yang akan datang akan memperkenalkan beberapa kereta kebal Abrams.


ECHO Tundukkan Blacklist Untuk Muncul Juara MPL PH Season 11

ECHO telah dinobatkan sebagai juara bagi MPL PH Season 11 selepas membenam Blacklist International di Grand Final dengan score 4-0. Pertandingan ini dianjurkan oleh MOONTON Games bertempat di Shooting Gallery Studio dan SMX Convention Center di Filipina.

Bren Esports menggungguli carta pada regular season dan melayakkan diri ke peringkat playoff selepas meraih mata sebanyak 31 mata. Juara MPL musim 11, ECHO mengutip 29 mata sekali gus menduduki tempat kedua.

ECHO memulakan peringkat playoff dengan agak goyah apabila pasukan tersebut kalah kepada RSG Slate PH dengan score 2-3 pada perlawanan pertama playoff. Di lower bracket, ECHO menundukkan Bren Esports dengan score 3-1 dan RSG Slate PH dengan 3-2.

Blacklist International pula mempunyai rekod yang bagus semasa playoff apabila mereka mengalahkan Omega Esports, Bren Esports dan RSG Slate PH. Namun, kecemerlangan itu tidak dapat diteruskan selepas mereka kalah di setiap map apabila bertemu ECHO di Grand Final.

Selepas menjadi juara, ECHO juga meraih hadiah wang tunai sebanyak $45,060 USD. Kemenangan ECHO ini juga melayakkan mereka untuk mewakili Filipina dan bertanding di MSC 2023 yang akan diadakan pada bulan Jun ini di Kemboja.


F1 2023 Akan Datang Jun Ini Dengan Bawakan Kembali Story Mode

Jika korang pernah bermain F1 2021, korang pasti ingat dengan mod story yang dinamakan Braking Point. Akan tetapi, mod ini telah dihentikan pada F1 2022. Mod ini akan kembali lagi dalam F1 2023 yang bakal dilancarkan bulan Jun ini.

Menyambung perceritaan dari F1 2021, mod story dalam F1 2023 mengisahkan Aiden Jackson dan Devon Butler berlumba sebagai rakan pasukan untuk pasukan Konnersport Racing. Jackson dan Butler sebelum ini saling bermusuhan dalam pasukan yang berlainan.

<oembed url="https://www.youtube.com/watch?v=wHNgoRCWqTg" width="200" height="113" host="youtube"></oembed>

Selain Aiden Jackson dan Devon Butler, F1 2023 juga akan memperkenalkan watak baru mod story Braking Point ini. Watak itu adalah Callie Mayer yang merupakan pelumba wanita pertama yang memenangi kejohanan Formula 2. Untuk pengetahuan korang, Callie Mayer mempunyai hubungan adik beradik dengan Devon Butler.

Akan ada dua litar baru iaitu Las Vegas Street Circuit di Nevada, Amerika Syarikat dan Litar Antarabangsa Losail yang terletak di Doha, Qatar. Litar Las Vegas masih belum muncul dalam kalendar F1 tetapi dijangka akan diguna kali pertama tahun ini juga.

F1 2023 akan dilancarkan pada 16 Jun ini di platform PlayStation 5, PlayStation 4, Xbox Series X/S, Xbox One dan PC melalui EA App, Epic Games Store dan Steam.


Google Pixel Fold Pencabar Baru Samsung Galaxy Z Fold

Google telah mengumumkan bahawa mereka akan membangunkan peranti Google Pixel Fold dengan fungsi boleh lipat. Peranti ini akan menjadi Pixel pertama yang boleh lipat dari Google serta akan menjadi saingan kepada siri Galaxy Z Fold kepunyaan syarikat Samsung.

Pengumuman rasmi yang dibuat dalam akaun Twitter Google mendedahkan yang Google Pixel Fold akan datang dalam dua pilihan warna. Warna tersebut adalah kelabu dan hitam.

Tarikh rasmi bagi pengeluaran Pixel Fold ini masih belum diketahui tetapi Google berjanji untuk berkongsi lebih banyak maklumat pada suatu acara besar yang bakal diadakan pada 10 Mei ini. Google juga sudah melancarkan suatu halaman yang mengandungi stor rasmi untuk peranti Pixel Fold ini.

Halaman stor untuk peranti Pixel Fold membenarkan pelanggan untuk mendaftar bagi mendapatkan lebih banyak update, tips, dan promosi yang berkaitan produk yang bakal dilancarkan ini.

Halaman yang dilancarkan ini juga mendedahkan maklumat peranti ini akan diberitahu dalam acara tahunan Google I/O yang diadakan 10 Mei ini. Acara ini mungkin akan mendedahkan maklumat mengenai harga, tarikh keluaran dan tarikh pre-order.


3 Permainan Video Bakal Tiba Minggu Ini

Kita telah pun memasuki bulan Oktober dan boleh dikatakan pada bulan ini terdapat beberapa permainan video menarik yang bakal dikeluarkan.

Berikut beberapa permainan video yang bakal tiba pada minggu pertama bulan Oktober ini:

DAKAR DESERT RALLY

Dakar Desert Rally merupakan satu permainan video berbentuk perlumbaan bagi mereka yang minat dengan sukan lumba kereta.

Terdapat lebih dari 130 stages yang boleh dimainkan termasuklah pelbagai kereta lumba, pasukan dan pelumba yang boleh dimainkan dalam Solo Mode ataupun Multiplayer Mode.

<oembed url="https://www.youtube.com/watch?v=ar7xWaoEqpI" width="200" height="113" host="youtube"></oembed>

Permainan video ini akan tiba pada 4 Oktober 2022 untuk Playstation 4 dan 5, Xbox Series dan juga PC melalui Steam dan Epic Games Store.

NieR:Automata The End of YoRHa Edition

NieR:Automata The End of YoRHa Edition sebenarnya merupakan versi Nintendo Switch untuk permainan video NieR:Automata.

Bagi mereka yang sebelum ini menunggu permainan video ini untuk muncul di Nintendo Switch, ini merupakan masa terbaik untuk mendapatkannya.

<oembed url="https://www.youtube.com/watch?v=PQrHz1F0K6Y" width="200" height="113" host="youtube"></oembed>

Permainan video ini akan dikeluarkan pada 6 Oktober 2022 untuk Nintendo Switch.

SuperPower 3

SuperPower 3 merupakan satu permainan video berbentuk simulasi yang dikeluarkan oleh THQ Nordic dan dihasilkan oleh GolemLabs.

Dalam permainan video ini, korang akan mengawal dunia dari segi ekonomi, military strategy dan juga masalah politik seluruh dunia.

<oembed url="https://www.youtube.com/watch?v=QNV6448e4cc" width="200" height="113" host="youtube"></oembed>

Permainan video ini dijangkakan bakal tiba pada 7 Oktober 2022 di PC melalui Steam.


Burn X Flash Sah Wakili Kemboja Ke M4

Baru-baru ini telah berakhirnya kejohanan MPL KH Autumn Split 2022.

Kejohanan ini memperlihatkan 8 kumpulan berentap untuk mendapatkan gelaran juara dan prize pool berjumlah USD40,000.00.

Pada peringkat Grand Final, 2 pasukan terhebat iaitu Burn X Flash dan Logic Esports akan bertembung antara satu sama lain.

Walaupun dengan gameplay yang memberangsangkan, Logic Esports terpaksa akur dengan kehebatan Burn X Flash dan gelaran juara MPL KH Autumn Split 2022 jatuh kepada pasukan Burn X Flash.

Bukan itu saja, ini juga menandakan pasukan Burn X Flash berjaya mendapatkan slot untuk mewakili Kemboja untuk bertanding M4 Jakarta pada awal tahun depan.


INFINIX Memperkenalkan INFINIX Note 12 2023 Anti Lag-Lag Club

Baru-baru ini jenama smartphone yang semakin naik iaitu INFINIX telah memperkenalkan INFINIX Note 12.

Smartphone yang berkolaborasi dengan permainan video Mobile Legends: Bang Bang dijangkakan bakal dijual bermula 7 Oktober 2022 pada harga RM799 sahaja.

INFINIX Note 12 ini dilengkapi dengan Mediatek Helio G99 dan RAM sebesar 13GB RAM.

Dengan menggunakan screen sebesar 6.7 Inci True Colour AMOLED display dan battery sebesar 5000mAh dan 33W Fast Charge, INFINIX Note 12 ini sangat berbaloi untuk dijadikan sebagai gaming smartphone.


PUBG Mobile Bekerjasama Dengan Pelakon Siri Netflix Squid Game

Baru-baru ini pihak PUBG Mobile telah membuat satu pengumuman yang ditunggu-tunggu oleh pemain PUBG Mobile dan peminat siri Netflix Squid Game.

<oembed url="https://www.youtube.com/watch?v=fa01eY4abYI&feature=emb_title" width="200" height="113" host="youtube"></oembed>

Pelakon dan model Jung Ho-Yeon yang membawa watak sebagai Kang Sae-Byeok dalam siri Netflix Squid Game bakal hadir dari PUBG Mobile.

Beliau akan membawa watak sebagai NUSA Commissioner dan selain dari itu, peminat juga bakal memdapatkan item-item Legendary untuk kolaborasi ini.

Antara barang-barang Legendary yang korang akan dapat adalah:

HO YEON Operation Erangel Set

HO YEON Queen of Thorn Ornament

HO YEON Deadly Kiss - Kar98k

HO YEON Purple Crown Pan

Kolaborasi ini telah pun bermula dan akan berakhir pada 23 Oktober 2022


Arena of Valor Pro League (APL) Akan Menggantikan AWC 2022

Baru-baru ini pihak Garena Taiwan telah membuat satu kenyataan berkenaan dengan situasi Arena of Valor World Cup 2022.

Mereka telah membuat satu pengumuman yang mana Arena of Valor Pro League (APL) akan menggantikan Arena of Valor World Cup 2022.

Sebanyak 12 pasukan yang terdiri dari pada 4 negara iaitu dari Taiwan, Vietnam, Thailand dan juga Indonesia.

Buat masa ini tiada lagi maklumat sah samada AWC 2022 dibatalkan terus ataupun postpone ke tarikh yang lain. APL dijangkan bakal dijalankan pada November 2022.


ROG CHAKRAM X - Banyak Feature Menarik Tapi Berbaloi Ke?

Korang tengah mencari Gaming Mouse baru? Kebetulan sebab hari ni kitorang nak perkenalkan korang dengan Asus ROG Chakram X.

<oembed url="https://www.youtube.com/watch?v=GeBjyBOwOLs" width="200" height="113" host="youtube"></oembed>

ROG Chakram X ni merupakan 1 gaming mouse yang dilengkapi dengan next gen 36,000 DPi ROG Aimpoint Optical Sensor, 8000 Hz Polling Rate dan juga fungsi tri-mode connection.

Check out review kitorang dekat video diatas ni.


8 Pasukan Yang Akan Bertanding Di M4 Myanmar Qualifier

Baru-baru ini pihak Mobile Legends: Bang Bang telah mengumumkan 8 pasukan yang akan bertanding dalam M4 Myanmar Qualifier.

Qualifier yang akan bermula pada 1 Oktober 2022 ini akan memperlihatkan 4 pasukan yang mendapat direct invite berserta 4 pasukan lagi yang berjaya mendapatkan slot melalui Open Qualifier.

8 pasukan yang akan bertanding nanti adalah:

AI Esports

Falcon Esports

Galacticos Rising

Genesis Esports

Fenix Esports

9K EsportsxMG

I Love You 3000

Burmese Ghouls

AI Esports, Falcon Esports, Galacticos Rising dan Genesis Esports merupakan 4 pasukan yang mendapat direct invite manakala selebihnya berjaya mendapatkan slot melalui Open Qualifier.

Kesemua pasukan akan dibahagikan kepada 2 kumpulan iaitu Kumpulan A yang dibarisi oleh 9K EsportsxMG, Falcon Esports, Galacticos Rising dan I Love You 3000 manakala untuk Kumpulan B pula ada AI Esports, Burmese Ghouls, Fenix Esports dan Genesis Esports.

Pasukan yang berjaya merangkul gelaran juara bukan sahaja berpeluang membawa pulang Prizepool berjumlah USD30,000 juga akan mendapatkan slot untuk bertanding di M4 World Championship pada tahun depan di Jakarta Indonesia.


Cobalt-B - Watak Terbaru Tower Of Fantasy Diperkenalkan

Level Infinite yang merupakan developer untuk permainan video mobile Tower of Fantasy baru-baru ini telah mengumumkan update 2.0 untuk permainan video tersebut.

<oembed url="https://www.youtube.com/watch?v=V4_B9Pk6CtA" width="200" height="113" host="youtube"></oembed>

Dalam update terbaru ini, mereka telah memperkenalkan kawasan baru iaitu Vera. Update 2.0 ini dijangka bakal tiba pada 6 Oktober 2022 akan datang.

Bukan itu saja, mereka juga telah memperkenalkan watak terbaru yang diberi nama sebagai Cobalt-B berserta senjata beliau iaitu Blazing Revolver.


WILD HEARTS Bakal Tiba Tahun Depan

Sekali imbas trailer WILD HEARTS mungkin ramai yang akan keliru permainan video ini dengan permainan video popular, Monster Hunter.

Walaupun mempunyai ciri permainan yang sama, namun WILD HEARTS bukan lah game terbaru untuk siri Monster Hunter. Ianya merupakan permainan video terbaru yang bakal dikeluarkan oleh EA dan dihasilkan oleh Omega Force.

<oembed url="https://www.youtube.com/watch?v=hxcnwH8TPEg" width="200" height="113" host="youtube"></oembed>

Permainan video WILD HEARTS ini berlatarkan zaman feudal Jepun yang mana korang perlu memburu monsters dan menggunakan item-item dari monsters tersebut untuk craft weapon dan armor korang sendiri.

Permainan video WILD HEARTS ini dijangkakan bakal tiba di Playstation 5, Xbox Series dan juga PC melalui Steam, Epic Games Store dan juga Origin pada 17 February 2023 nanti.


Google Sahkan Stadia Bakal Ditutup

Baru-baru ini pihak Google telah mengumumkan yang mereka telah mengambil keputusan untuk menutup perkhidmatan Google Stadia bermula awal tahun depan.

Untuk pengetahuan korang, Google Stadia merupakan satu perkhidmatan Cloud Gaming yang dibangunkan oleh Google dan dilancarkan pada November 2019.

Walaupun mempunyai banyak ciri-ciri yang bagus namun Google Stadia untuk gagal untuk menarik minat pemain-pemain video game untuk menggunakan perkhidmatan mereka.

Google Stadia dikatakan akan menutup perkhidmatan mereka bermula 18 Januari 2023 nanti.


Free Fire Snapdragon Pro Series Kembali Untuk Musim Kedua

Baru-baru ini pihak ESL telah mengumumkan kejohanan Free Fire Snapdragon Pro Series bakal kembali tidak lama lagi dan akan dijalan secara offline.

Selain pengumuman tarikh dan lokasi kejohanan, pihak ESL juga menyediakan prizepool yang lebih besar untuk musim kedua ini.

Pasukan-pasukan terhebat dari Malaysia, Singapura, Filipina, Thailand, Vietnam dan Indonesia akan bertarung untuk merebut prizepool berjumlah USD307,500.00!

Kejohanan ini akan berlangsung di Jakarta, Indonesia bermula 4 sehingga 5 February 2023.


Acer Predator Orion 7000 Kini Dilengkapi Dengan 13th Gen Intel Processors

Baru-baru ini Acer telah mengumumkan yang desktop terbaru mereka iaitu Acer Predator Orion 7000 (PO7-650) akan dilengkapi dengan 13th Gen Intel Processors.

Tidak dilupakan yang desktop terbaru dari Acer ini juga akan didatangkan dengan NVIDIA GeForce RTX 3090 Series dan 64GB RAM DDR5-4000 RAM.

Buat masa ini tiada lagi info berkenaan harga dan sama ada Predator Orion 7000 ini akan dipasarkan di Malaysia.


Wolverine Kembali Dalam Deadpool 3

Hari ini Ryan Reynold telah mengeluarkan 1 video di akaun Twitter rasmi miliknya untuk memberitahu tentang perkembangan filem terbarunya iaitu Deadpool 3.

<oembed url="https://twitter.com/VancityReynolds/status/1574865217141481477" host="twitter">

Hard keeping my mouth sewn shut about this one. ⚔ pic.twitter.com/OdV7JmAkEu
— Ryan Reynolds (@VancityReynolds) September 27, 2022
</oembed>

Salah satu berita mengejutkan yang diumumkan oleh Ryan Reynold adalah mengesahkan Wolverine yang dilakonkan oleh Hugh Jackman bakal hadir dalam filem tersebut!

Berita ini sudah semestinya satu berita yang paling ditunggu-tunggu oleh semua peminat Deadpool dan Wolverine. Deadpool 3 dijangka bakal ditayangkan pada 6 September 2024.


Infinix Malaysia Penaja Utama Mobile Legends: Bang Bang Next Star

Baru-baru ini jenama smartphone terbaru iaitu Infinix Malaysia telah mengumumkan kerjasama mereka dengan Moonton untuk kejohanan Mobile Legends: Bang Bang Next Star (MSN).

Untuk pengetahuan korang, kejohanan MSN ini merupakan satu kejohanan yang mengfokuskan pada pasukan-pasukan semi-professional di Malaysia.

Kejohanan ini pada dulunya dikenali sebagai Malaysian MLBB Championship ataupun MMC akan bermula pada 1 Oktober 2022 bertempat di Quill City Mall. Prize pool untuk kejohanan ini juga telah dinaikkan kepada RM30,000 dan 300,000 MLBB Diamond.

Richard Tang yang merupakan pengarah Infinix Malaysia menyatakan yang dengan kempen #GameOnzwithInfinix, mereka mempunyai misi untuk menarik lebih banyak bakat-bakat baru dalam scene MLBB di Malaysia.


Fungsi "Gifting" Mungkin Tiba Di Apex Legends Musim Ke-15

Fungsi Gifting merupakan salah satu feature yang menarik dan perlu dimasukkan dalam apa-apa permainan video online multiplayer.

Fungsi ini membolehkan korang memberikan hadiah yang berupa skin, weapon dan lain-lain kepada kawan-kawan korang. Contohnya seperti menghadiahkan skin kepada kawan korang di Mobile Legends.

<oembed url="https://twitter.com/alphaintel/status/1554917573581496320" host="twitter">

Respawn said they are working on a “gifting system” in Apex Legends that would allow players to gift each other in-game items/content.

But it’s still at the early stages and will take time to “dial in right.” pic.twitter.com/f3n3nxvneV
— Apex Legends News (@alphaINTEL) August 3, 2022
</oembed>

Baru-baru ini Design Director Respawn Entertainment iaitu Evan Nikolich telah mengesahkan yang fungsi Gifting juga bakal tiba pada permainan video Apex Legends.

<oembed url="https://www.youtube.com/watch?v=ROC_-hmcNJA" width="200" height="113" host="youtube"></oembed>

Sebelum ini kewujudan fungsi ini telah tertiris pada musim ke-14 Apex Legends apabila peminat Apex Legends menjumpai ikon untuk fungsi Gifting yang mana kemungkinan besar akan diperkenalkan pada musim ke-15 Apex Legends.

Buat masa ini tiada info penuh berkenaan fungsi ini namun dengan pengesahan dari Evan Nikolich, peminat Apex Legends mungkin akan merasai fungsi ini pada Apex Legends pada musim akan datang yang bermula pada 1 November 2022 ini.


Street Fighter 6 Bakal Dibuka Untuk Ujian Beta Tertutup Dan Tambahan Empat Karakter

Capcom telah mengumumkan akan membuka ujian beta tertutup bagi permainan video Street Fighter 6 yang akan dilancarkan pada 2023.

Tarikh bermula dari 7 Oktober 2022 hingga 10 Oktober 2022 di platform PS5, Xbox Series X|S dan PC (Steam).

<oembed url="https://www.youtube.com/watch?v=xAuqFEE3ttU" width="200" height="113" host="youtube"></oembed>

Penambahan karakter juga telah ditayangkan iaitu E. Honda, Ken, Blanka dan Dhalsim. Namun, hanya Ken sahaja boleh dimain termasuk juga Ryu, Chun-Li, Luke, Jamie, Guile, Kimberly dan Juri ketika di ujian beta tertutup nanti.

<oembed url="https://www.youtube.com/watch?v=HVSXKDI1a38" width="200" height="113" host="youtube"></oembed>

Korang juga boleh cuba mod-mod seperti Ranked Match, Casual Match, Battle Hub Match, Open Tournament, Extreme Battle, Game Center dan Training Mode nanti.

Antara update terbesar di dalam World Tour, korang boleh ciptakan avatar sendiri dan gunakan mereka untuk menerokai dunia Street Fighter 6. Untuk mendapat akses Beta Tertutup ianya boleh didapati di laman rasmi mereka.


Anime Onimusha Bakal Tiba Di Netflix

Baru-baru ini pihak Netflix dan Capcom telah mengumumkan series anime Onimusha yang berpandukan kepada permainan video Onimusha kini dalam pembikinan dan bakal disiarkan di Netflix.

Bagi korang yang tak tahu, Onimusha merupakan permainan video yang popular pada tahun 2001 untuk Playstation 2. Onimusha menceritakan tentang Musashi yang terpaksa melepaskan Oni Gauntlet bagi menewaskan Genma.

 Siri Anime ini akan diarahkan oleh Takashi Miike dan dihasilkan oleh studio Sublimation.


Lapan Pasukan Yang Layak Ke Play-Off MPL MY Musim 10

Baru-baru ini telah tamatnya Regular Season untuk MPL MY musim ke-sepuluh dan ini menandakan dua pasukan terbawah tidak akan mendapatkan tempat untuk bertanding di Play-Off MPL MY S10.

Dua pasukan yang tidak bernasib baik adalah Suhaz Esports dan juga Team Caracal. Walaupun dengan dengan kemasukan pemain baru dan perubahan strategik, kedua-dua pasukan ini terpaksa akur untuk tidak dapat bermain di Play-Off nanti.

Manakala untuk lapan pasukan yang layak ke Play-Off MPL MY S10 adalah:

Orange Esports

Todak

Team Haq

RSG MY

Team SMG

Homebois

Red Esports

Team Lunatix

Play-Off MPL MY S10 dijangka akan bermula pada 13 Oktober sehingga 16 Oktober 2022 nanti. Pasukan mana yang akan menjulang piala MPL MY S10 kali ini dan sekali gus mendapatkan tempat untuk bertanding di M4 yang mana akan berlangsung di Jakarta, Indonesia pada awal bulan Januari tahun depan?


Spider-Man: Miles Morales Akan Tiba Di PC

Baru-baru ini pihak Sony Interactive Entertainment dan Insomniac Games telah mengumumkan yang permainan video Marvel's Spider-Man: Miles Morales akan tiba di Pc tidak lama lagi.

<oembed url="https://www.youtube.com/watch?v=D3wEP8kJ6Vo" width="200" height="113" host="youtube"></oembed>

Melalui teaser video yang dikeluarkan, Ianya dijangka akan tiba di Steam dan Epic Games Store pada musim luruh tahun ini. Ini merupakan permainan video kedua untuk siri Marvel's Spider-Man yang tiba di PC selepas dikeluarkan khas untuk Playstation.

Spider-Man: Miles Morales menceritakan tentang kehidupan Miles Morales sebagai seorang remaja dan juga superhero baru yang membawa nama Spider-Man. Nampaknya makin banyak permainan video yang dulunya khas untuk Playstation kini tiba di PC.


J Hunter Dilantik Sebagai Talent Director Pulse Nova Entertainment

Baru-baru ini sebuah syarikat talent agency terbaru yang dibangunkan oleh veteran esports dari singapura iaitu Jayf Soh dan Bobby Sim telah pun dilancarkan.

Talent Agency yang diberi nama Pulse Nova Entertainment ini bukan sahaja akan mewakili bakat-bakat dari Singapura malah dari Malaysia dan juga Filipina.

Bagi Malaysia, Pulse Nova Entertainment telah melantik Azrul Anwar ataupun lebih dikenali sebagai J Hunter sebagai Talent Director untuk mewakili dan menguruskan bakat-bakat dari Malaysia. J Hunter sememangnya terkenal dalam scene esports di Malaysia lebih-lebih lagi dalam permainan video mobile PUBG Mobile.


Burn X Flash Melepaskan Jurulatih Dan Pemain Selepas Persembahan Tidak Memberangsangkan Di M4

Selepas cuma mampu mendapatkan tempat kelima belas di M4 World Championship yang mana baru saja tamat di Jakarta, Indonesia, pasukan Burn X Flash baru-baru ini telah mengumumkan yang mereka telah melepaskan empat orang ahli dari pasukan tersebut.

Empat ahli tersebut adalah jurulatih pasukan tersebut iaitu John Michael Dizon ataupun dikenali sebagai Zico, pemain Gold Laner mereka iaitu Jhonwin Vergara ataupun dikenali sebagai Hesa, Dua orang Jungler mereka iaitu Kunn Chankakada ataupun dikenali sebagai XE ON dan juga Sour Mara ataupun dikenali sebagai CHMA.

Setakat ini Burn X Flash cuma mempunyai 4 orang pemain aktif sahaja iaitu ATM, C Cat, Fury dan juga D7.